title: Kista

text: Kistan alue tunnetaan etenkin informaatioteknologia-alan keskittymänä. Siellä sijaitsevat muun muassa Ericssonin pääkonttori sekä IBM:n ja Nokian Ruotsin pääkonttorit. Lisäksi Kistassa on Kungliga tekniska högskolanin ja Tukholman yliopiston haaraosastoja. Maisemia hallitsevat yli 30-kerroksiset Kista Science Tower (2002), Scandic Victoria Tower (2011) sekä Kista torn (2016).


title: Hi

text: Hi, hi, tai HI voi tarkoittaa seuraavia:


title: Lisbon (New Hampshire)

text: Lisbon on kaupunki Graftonin piirikunnassa, New Hampshiressa, Yhdysvalloissa. Sen asukasluku on 1 587 (2000). Lisbonissa pidetään vuosittaiset Lilac-festivaalit.


title: Lisbon (New Hampshire)

text: Kaupunki on tunnettu nykyisellä nimellään vuodesta 1824 lähtien.


title: Roberta Brunet

text: Roberta Brunet (s. 20. toukokuuta 1965 Aosta, Italia) on italialainen entinen kestävyys- ja keskimatkojen juoksija.


title: Roberta Brunet

text: Brunetin suurin saavutus on pronssimitali 5 000 metrin juoksussa Atlantan olympialaisissa 1996. Ateenan MM-kilpailuissa 1997 hän voitti hopeaa 5 000 metrillä ajalla 14.58,29 ja Splitin EM-kilpailuissa 1990 hän voitti pronssia 3 000 metrillä ajalla 8.46,19. Brunet pitää edelleen hallussaan Italian ennätyksiä 2 000, 3 000 ja 5 000 metrillä ajoillaan 5.32,83, 8.35,65 ja 14.44,50. Hän oli vuosina 1996 ja 1997 kauden kärkitilaston kolmas 3 000 metrillä ja vuonna 1996 kolmas 5 000 metrin tilastossa.


title: Seemiläiset

text: Seemiläiset ovat Lähi-idän arabien, heprealaisten, Etiopian amharien, Eritrean tigrinjan ja syyrialaisten sukuisia kansoja, joihin kuuluvat myös muinaiset akkadilaiset, assyrialaiset ja babylonialaiset sekä foinikialaiset ja monet muut historian kansat. Esiseemiläiset (protoseemiläiset) ovat asuneet alkujaan Arabian niemimaalla, Afrikan sarven tai Etiopian alueella.


title: Seemiläiset

text: Seemiläiset ovat Raamatun Kansojen taulun mukaan Seemin poikia. Myös kanaanilaiset ja amorilaiset ovat seemiläisiä, vaikka ne määritellään Raamatussa Haamin pojiksi (luultavasti siksi, että olivat heprealaisten eli israelilaisten vihollisia).


title: Kungsholmen

text: Kungsholmen (lempinimeltään "Västermalm") on yksi Ruotsin pääkaupungin Tukholman kaupunginosista. Se sijaitsee Kungsholmenin kaupunginosa-alueella, Kungsholmenin saaren itäpäässä Tukholman keskustassa. Kungsholmenin kaupunginosa on muodostettu vuonna 1938. 31 joulukuuta 2007 koko Kungsholmenin saarella oli 48 032 asukasta. Kungsholmenin kaupunginosa on maa-alaltaan 1,56 neliökilometrin suuruinen.


title: Hd

text: Hd tarkoittaa seuraavia:Aihepiiriin liittyvät myös seuraavat:


title: Liljeholmen

text: Liljeholmen on yksi Ruotsin pääkaupungin Tukholman kaupunginosista. Se sijaitsee kaupungin eteläisellä puoliskolla. Se kuuluu hallinnollisesti Hägersten-Liljeholmenin kaupunginosa-alueeseen. Kaupunginosa on pinta-alaltaan 1,70 neliökilometrin suuruinen, ja siellä asuu noin 4 200 asukasta.


title: Liljeholmen

text: Liljeholmen rajoittuu Södermalmin, Årstan, Västbergan, Midsommarkransenin, Aspuddenin ja Gröndalin kaupunginosiin. Kaupunginosa on myös yksi Tukholman metron Tunnelbananin punaisen linjan sekä pikaraitiotie Tvärbananin pysäkeistä.


title: Star Wars: The Clone Wars (videopeli)

text: Star Wars: The Clone Wars on Pandemic Studiosin kehittämä ja Lucasartsin julkaisema toimintapeli. Se sijoittuu "Tähtien sota" -maailmaan kloonisotiin. Peli julkaistiin vuonna 2002 Nintendo GameCubelle ja PlayStation 2:lle sekä seuraavana vuonna Xboxille.


title: Star Wars: The Clone Wars (videopeli)

text: Pelissä taistellaan suurimmaksi osin erilaisilla laitteilla, mutta mukana on myös muutama kohta joissa taistellaan jalkaisin Anakin Skywalkerilla tai Mace Windulla. Useat peliä pelaavat ovat olleet pettyneitä siihen, että Pandemic Studios ei ollut lisännyt peliin mahdollisuutta poistua kulkuneuvoista taistelukentällä.


title: Star Wars: The Clone Wars (videopeli)

text: Suurimassa osassa peliä käytetään joko Tasavallan hyökkäystankkia, LAAT:tä ja AT-XT:tä. Pelaaja pelaa Tasavallan puolella koko pelin ajan, mutta moninpelissä voi käyttää myös Yhdistyneiden aurinkokuntien konfederaation laitteita.


title: Hr

text: Hr tarkoittaa seuraavia:Aihepiiriin liittyvät myös seuraavat:


title: Norrmalm

text: Norrmalm on yksi Ruotsin pääkaupungin Tukholman kaupunginosista. Se sijaitsee kaupungin ydinkeskustan alueella, ja kuuluu Norrmalmin kaupunginosa-alueeseen. Siellä asuu noin 7 320 ihmistä, ja se on maa-alaltaan 1,56 neliökilometrin suuruinen.


title: Norrmalm

text: Norrmalm mainitaan säilyneissä teksteissä ensimmäisen kerran jo vuonna 1288. Vuonna 1602 Norrmalmista tuli itsenäinen kaupunki, omine pormestareineen, nimeltä Norra Förstaden. Kaupunki pysyi itsenäisenä kuitenkin vain hetken aikaa, sillä vuonna 1632 se liitettiin takaisin osaksi Tukholmaa. Nykyisin Norrmalmia pidetään Tukholman ytimenä.


title: Norrmalm

text: 1950- ja 1960-luvuilla suurehko osa Norrmalmin vanhaa rakennuskantaa tuhottiin. Jo vuonna 1940 poliitikot suunnittelivat vanhojen ”slummialueiksi” kutsumiensa alueiden tuhoamista ja niiden korvaamista uusilla moderneilla alueilla. Sittemmin vanhojen kortteleiden tuhoamista on tukholmalaisten keskuudessa pidetty virheenä. ”Modernisoimisen” tuloksia on muun muassa Sergelin tori.


title: Norrmalm

text: Vanhojen rakennusten purkutyöt Norrmalmin alueella alkoivat maaliskuussa 1952 Malmskillnadsgatanin ja Sergelgatanin välisestä korttelista. Työt jatkuivat kahden vuosikymmenen ajan Jakobsgatanille asti.


title: Justin Achilli

text: Justin Achilli on yhdysvaltalainen roolipelisuunnittelija sekä kirjailija. Hän on yhteistyössä kirjoittanut useita White Wolf -kustantamon julkaisemia World of Darkness -maailmaan pohjautuvia roolipelikirjoja ja novelleja.


title: Justin Achilli

text: Achilli tunnetaan parhaiten vaikutuksestaan ja sitä seuranneeseen -roolipeleihin, joiden pääsuunnittelijana hän on toiminut.


title: Justin Achilli

text: Achilli on vieraillut Suomessa vuonna 2002 Ropecon-tapahtuman kunniavieraana.


title: Lamberto Dini

text: Lamberto Dini (s. 1. maaliskuuta 1931) on italialainen poliitikko ja taloustieteilijä, valtiovarainministeri 1994, pääministeri 1995–1996, oikeusministeri ja ulkoministeri 1996–2002.


title: Lamberto Dini

text:
Dini opiskeli taloustiedettä synnyinkaupungissaan Firenzessä, ja meni Kansainvälisen valuuttarahaston palvelukseen vuonna 1959. Dini toimi Banca d'Italian (Italian kansallispankki) johtajana vuodesta 1979 toukokuuhun 1994 asti.
Dini valittiin valtiovarainministeriksi kun Silvio Berlusconi muodosti hallituksen toukokuussa 1994. Berlusconin ja hänen koalitiokumppaninsa, Pohjoisen liiton Umberto Bossin välirikon vuoksi hallitus kaatui joulukuussa 1994 ja presidentti Oscar Luigi Scalfaro nimitti Dinin pääministeriksi.


title: Lamberto Dini

text: Vaikka Dini ei ollutkaan vasemmistolainen, hän sai vasemmiston puolueiden (lukuun ottamatta kommunistipuolueen) ja pohjoisen liiton luottamuksen, kun taas hänen kumppaninsa oikeistohallituksessa jättivät tukematta häntä.


title: Lamberto Dini

text: Huhtikuun 1996 vaaleissa Dini päätti liittyä Oliivipuukoalitioon puolueensa Rinnovamento Italianon kanssa. Hänet valittiin parlamenttiin ja hän toimi ulkoministerinä neljässä seuraavassa hallituksessa Prodin, Massimo D'Aleman ja Giuliano Amaton alaisuudessa 1996–2001. Dini valittiin tämän jälkeen senaattiin.


title: Ht

text: Ht tarkoittaa seuraavia:


title: Hu

text: Hu tarkoittaa seuraavia:


title: Hu

text: Hu on seuraavien henkilöiden nimi:Aihepiiriin liittyvät myös seuraavat:


title: Fight Club

text: Fight Club on vuonna 1999 ensi-iltansa saanut David Fincherin ohjaama yhdysvaltalainen elokuva. Se perustuu Chuck Palahniukin samannimiseen romaaniin. Elokuvan pääosissa ovat Brad Pitt, Edward Norton, Helena Bonham Carter ja Meat Loaf. Elokuvan ja romaanin pohjalta on myös julkaistu videopeli "Fight Club". Elokuva sai Oscar-ehdokkuuden parhaista äänitehosteista. "Fight Club" on Internet Movie Databasen 25 parhaan elokuvan joukossa.


title: Fight Club

text: Elokuva kertoo miehestä (Edward Norton), joka kärsii unettomuudesta. Hän huomaa saavansa taas nukuttua kuunneltuaan muiden ongelmia, jolloin hän ilmoittautuu erilaisiin tukiryhmiin (muun muassa kivessyövän tukiryhmään). Liikematkallaan hän tapaa erikoisen persoonan Tyler Durdenin (Brad Pitt). Kun päähenkilön asunto palaa, hän muuttaa Tylerin luokse, ja he alkavat pitää "tappelukerhoja" (). Juoneen sekoittuu myös Marla (Helena Bonham Carter), joka mutkistaa miesten välejä. Durden muuttaa tappelukerhon runteluprojektiksi, johon koulutetaan tappelukerhon jäseniä. Runteluprojektista muodostuu koko Yhdysvaltoja koskeva haitta.


title: Hy

text: Hy tarkoittaa seuraavia:


title: Skärholmen

text: Skärholmen on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella ("Söderort"), ja kuuluu Skärholmenin kaupunginosa-alueeseen. Kaupunginosaa rajaavat Sätran ja Vårbergin kaupunginosat, sekä Huddingen ja Ekerön kunnat. Skärholmen muodostettiin vuonna 1963, ja se on pinta-alaltaan 1,89 neliökilometrin suuruinen. Asukkaita kaupunginosassa on noin 7 600. Vuoden 2004 lopussa 41 prosentilla sen asukkaista oli ulkomaalainen tausta.


title: Skärholmen

text: Skärholmenin asemakaava laadittiin 1963. Asuinalue rakennettiin vuosina 1964–1968 ja ostoskeskus 1966–1968. Tukholman kaupunkisuunnittelijat olivat suunnitelleet Skärholmenin Lounais-Tukholman merkittäväksi aluekeskukseksi. Sinne rakennettiin muun muassa 4000-paikkainen autojen paikoitustalo, joka oli silloin koko Euroopan suurin. Myöhemmin suunnitelmat osoittautuivat ylimitoitetuiksi. Skärholmenin rakentaminen innoitti Ikean avaamaan vuonna 1965 suuren tavaratalonsa läheiseen Kungens Kurvaan. Ingrid Uddenbergin suunnittelema Skärholmenin kirkko valmistui vuonna 1976. Vuonna 2001 kaupunginosan keskuksesta rakennettiin köysirata mäen päällä sijaitsevalle asuinalueelle.


title: Skärholmen

text: Kaupunginosassa sijaitsee Skärholmenin metroasema.


title: LAAT

text: LAAT eli Low Altitude Assault Transport ("Republic Gunship" eli Tasavallan tykkilaiva) on fiktiivisessä Tähtien sodan maailmassa esiintynyt aseistettu joukkojenkuljetusalus. Ne olivat alun perin Galaktisen tasavallan käytössä ja niitä tavattiin ensimmäisen kerran -elokuvassa, jossa Yoda saapuu klooniarmeijan kanssa Geonosikselle.


title: LAAT

text: Tykkialukset on aseistettu neljällä kuplakupulaserilla [kuplari], joista kaksi tietokoneen ohjaamaa on siivissä ja kahta sisäänvedettävää käyttävät elävät sotilaat. Lisäksi tykkialuksen siivissä on raketteja, takana on maahan laskeutuvia tai tykkialukseen nousevia joukkoja suojaava taaksepäin osoittava laserase. Tykkialuksessa on lisäksi kaksi järeää ohjusheitintä.


title: LAAT

text: Tasavallan sorruttua alukset siirtyivät Galaktisen Imperiumin käyttöön.


title: Kroatian lippu

text: Kroatian lippu on Kroatian virallinen lippu. Se koostuu punaisista, valkoisista ja sinisistä raidoista. Keskellä on Kroatian vaakuna.


title: Kroatian lippu

text: Kun Kroatia oli osa Jugoslaviaa, lippu oli sama lukuun ottamatta viisisakaraista punaista tähteä keltaisine ääriviivoineen keskellä. Vuonna 1990 tähti vaihdettiin vaakunaan. Nykyinen lippu otettiin virallisesti käyttöön 22. joulukuuta 1990.


title: Älvsjö

text: Älvsjö on kaupunginosa eteläisessä Tukholmassa. Se kuuluu samannimiseen Älvsjön kaupunginosa-alueeseen ja Brännkyrkan seurakuntaan. Naapurikaupunginosia ovat Långsjö, Långbro, Solberga, Liseberg, Örby Slott, Örby ja Hagsätra sekä Huddingen kunnan puolella sijaitseva Snättringe.


title: Spånga-Tensta

text: Spånga-Tensta on yksi Tukholman kunnan 14 kaupunginosa-alueesta. Se sijaitsee kaupungin länsiosassa ("västerort") ja siellä on noin 35 000 asukasta. Spånga-Tenstan kaupunginosa-alueeseen kuuluvat seuraavat kaupunginosat: Bromsten, Flysta, Solhem, Lunda, Sundby ja Tensta.


title: Isla

text: Isla on alun perin skotlantilainen naisen etunimi, joka on viime aikoina tullut myös suomalaiseen etunimistöön. Nimi lienee siellä peräisin Islayn saaresta. Espanjan kielessä 'isla' tarkoittaa saarta.


title: Isla

text: Suomessa nimi Isla on syyskuuhun 2015 mennessä annettu noin 1700 henkilölle. Vuodesta 2015 lähtien Islan nimipäivä on 14. syyskuuta.


title: Vantör

text: Vantör oli yksi Tukholman kunnan kaupunginosa-alueista. Vantör kuului kaupungin eteläosaan ("Söderort"). Kaupunginosa-alue lakkasi olemasta 1. tammikuuta vuonna 2007, kun se ja Enskede-Årstan kaupunginosa-alueet yhdistyivät uudeksi Enskede-Årsta-Vantörin kaupunginosa-alueeksi. Vantörin kaupunginosa-alueeseen kuuluivat seuraavat kaupunginosat: Bandhagen, Högdalen, Örby, Rågsved ja Hagsätra.


title: Vantör

text: Suurin osa Vantörin alueen koostuu kerrostaloista, jotka rakennettiin 1950- ja 1960-luvuilla metroverkon laajentuessa; poikkeuksena on huvila-alue Örby.


title: Termiikki

text: Termiikillä tarkoitetaan yleisimmin kuplamaista, ympäröivää ilmaa lämpimämpää nousevaa ilmamassaa, jota nostaa konvektio. Termiikki muodostuu, kun Aurinko lämmittää jotakin tiettyä kohtaa ympäristöään enemmän: esimerkiksi hiekkakuoppaa, kuivaa peltoa, pysäköintipaikkaa, hakkuuaukeaa tai muuta helposti lämpiävää aluetta. Lämpiävän alueen yläpuolella oleva ilma laajenee lämmetessään ja samalla kevenee. Laajennuttuaan tarpeeksi, ilmakupla alkaa kevyempänä nousta yleensä n. 1–6 m/s. Kuplan irtoaminen tuntuu hetken aikaa kestävänä tuulenpuuskana, kun ilmaa virtaa irronneen kuplan tilalle.


title: Termiikki

text: Kupla jäähtyy noustessaan ilmanpaineen laskusta johtuvan laajenemisen vuoksi 10 astetta kilometriä kohti. Termiikin nousemisen ehtoina on, että ympäröivä ilmamassa jäähtyy ylöspäin mentäessä yli 10 astetta kilometrillä ja mahdollinen inversiokerros on riittävän korkealla. Riittävän ylhäällä nousevan ja ympäröivän ilman lämpötilaero häviää ja nousu loppuu, Suomen kesässä tyypillisesti 1500-3000 metrin korkeudessa. Mitä suurempana nousevan ja ympäröivän ilman lämpötilaero säilyy, sitä voimakkaampi termiikki on.


title: Termiikki

text: Kun nousevassa ilmamassassa olevan vesihöyryn tiivistymiskorkeus on alempana, kuin termiikin yläraja, syntyy nousevasta ilmamassasta kumpupilvi. Pilvessä tiivistymisenergian vuoksi nousunopeus kiihtyy ja pilvi voi kehittyä ukkospilveksi asti.


title: Termiikki

text: Jos nosto pysähtyy ennen kuin kostea ilma on noussut tiivistymiskorkeuteensa asti, pilviä ei synny. Silloin puhutaan kuivatermiikistä.


title: Termiikki

text: Termiikkikuplassa kaartaen nousevat purjelentäjät ja linnut, kuten kurjet, kotkat haukat ym., nousten kuplan mukana pilvenpohjiin, n. 1000–3000 m:n korkeuteen, tai ukkospilvessä jopa 7 km:n korkeuteen. Noustuaan termiikissä lähtee purjekone (tai lintu) liitämään haluamaansa suuntaan, etsien samalla seuraavaa termiikkiä pilvien tai maaston perusteella.


title: Katto-Kassinen

text: Katto-Kassinen () on Astrid Lindgrenin luoma satuhahmo. Hän asuu pikkuveljen mielikuvitusmaailmassa, ylhäällä katolla ison savupiipun takana. Katto-Kassinen lentää pikkuveljen luo kujeilemaan. "Hauskaa pitää olla, muuten minä en ala mitään", sanoo Katto-Kassinen. Hän on lyhyt, tukeva ja itsevarma henkilö sekä omien sanojensa mukaisesti "sopivan pullea mies parhaassa iässä". Hän asuu kerrostalon katolla Tukholmassa. Kun Katto-Kassinen painaa vatsansa keskellä olevaa nappia, hänen selkäänsä ilmestyy propelli ja hän lähtee lentoon. Omasta mielestään Katto-Kassinen on kaikessa maailman paras.


title: Katto-Kassinen

text: Katto Kassisesta kertovat seuraavat kirjat:Katto-Kassisesta on tehty useita elokuva- ja teatteriversioita. Sojuzmultfilm tuotti 1968–1970 kaksi suuren suosion saavuttanutta animaatioelokuvaa. Ruotsissa kuvattiin lisäksi Olle Hellbomin ohjaama "Världens bästa Karlsson" (1974). Vuonna 2001 valmistui ruotsalainen animaatioversio Kassisesta.


title: Mr. Bungle

text: Mr. Bungle oli avantgardistinen, kalifornialainen rockyhtye.


title: Mr. Bungle

text: Mr. Bungle aloitti toimintansa Eurekassa, Kalifoniassa vuonna 1985. Yhtyeen tuotantoa leimaa vahva kokeellisuus ja avantgardistisuus: tyylilajit saattavat vaihtua monestikin kappaleen aikana. Yhtye lopetti toimintansa vuonna 2000. Yhtyeen jäseniä on soittanut myös mm. Faith No Moressa sekä Secret Chiefs 3:ssa.


title: Mr. Bungle

text: Mr. bungle perustettiin vuonna 1985 Eurekassa, Kaliforniassa jäsenten käydessä vielä lukiota. Alkuperäiseen yhtyeeseen kuuluivat basisti Trevor Dunn, laulaja Mike Patton, kitaristi ja kosketinsoittaja Trey Spruance, alttosaksofonisti Theo Lengyel ja rumpali Jed Watts. Watts korvattiin pian Hans Wagnerilla, ja Wagner Danny Heifetzillä vuonna 1989, samana vuonna jolloin tenorisaksofonisti ja klarinetisti Clinton "Bär" McKinnon liittyivät myös yhtyeeseen. Yhtyeen nimi otettiin lasten opetusfilmistä, jossa opetettiin hyviä tapoja ja hygieniaa. Käsinukke nimeltään Mr. Bungle oli filmin epähygieeninen ja epäkohtelias päähenkilö, jonka kaltaiseksi kukaan lapsi ei halunnut tulla. Vuonna 1989 Faith No More -yhtyeen basisti Billy Gould kertoi Pattonille pornovideosta nimeltä "Sharon's Sex Party", jonka päähenkilönä toimi myös Mr. Bungle -niminen henkilö. Mr. Bunglen ensimmäiseltä levyltä voi kuulla otteita sekä kyseisestä opetus- että pornofilmistä.


title: Mr. Bungle

text: Bändin ensimmäinen demoalbumi, The Raging Wrath of the Easter Bunny, nauhoitettiin pääsiäisenä 1986. Se sisälsi nopeatempoista, death metal -tyylistä musiikkia, vaikkakin mukana oli myös soittimia, joita ei death metallissa normaalisti käytetä, kuten saksofoni, bongorummut ja kazoo. Seuraava demo, Bowel of Chiley vuodelta 1987, sisälsi jo vaikutteita skasta, swingistä ja funkista. Vuoden 1988 demo, Goddammit I Love America!, muistutti paljon "Bowel of Chileytä". Viimeinen demo, OU818 vuodelta 1989, oli ensimmäinen, jota olivat tekemässä uudet jäsenet saksofonisti Clinton "Bär" McKinnon ja rumpali Danny Heifetz. Vuonna 1989 Mike Patton otti vastaan laulajan paikan Faith No More -yhtyeessä. Patton päätti kuitenkin jatkaa yhteistyötä Mr. Bunglen kanssa ja oli jäsenenä molemmissa yhtyeissä.


title: Mr. Bungle

text: Yhtyeellä oli suuri kannatusjoukko Pohjois-Kaliforniassa jo ennen ensilevyn ilmestymistä. Muun muassa Faith No Moren kaupallisen menestyksen vuoksi, Mr. Bungle kirjoitti levytyssopimuksen Warner Bros Recordsin kanssa ja he julkaisivat debyyttilevynsä, "Mr. Bunglen". Levyn tuottajana toimi jazz-experimentalisti John Zorn. "Mr. Bungle" julkaistiin elokuun 13. vuonna 1991 ja levy on hyvin samankaltainen kuin demo "OU818". Levyllä yhtye yhdisteli metallia, funkia, skata, sirkusmusiikkia sekä jazzia, mutta kriitikot sijoittivat levyn funk metal -kategoriaan. Genre saattoi kuitenkin vaihtua yhden laulun aikana useasti.


title: Mr. Bungle

text:
Musiikkikriitikko Steve Huey kuvasi All Music Guide -lehdessä levyä "huimaavaksi, epäyhtenäiseksi, skitsofreeniseksi kiertoajeluksi mihin tahansa musiikkityyliin mitä bändi voi vain keksiä, hyppäämällä genrestä toiseen ilman mitään näkyvää syytä ja joskus tehden sen useasti saman kappaleen aikana".
Albumilla käytettiin myös useita sampleja esimerkiksi ravintolaketju Kentucy Fried Chickenin mainoksista, Super Mario Bros, Smash TV ja RBI Baseball -videopelien tunnareista, otteita elokuvien "Sharon's Sex Party" ja "Blue Velvet" ääniraidoilta ja ääniä Cyclone, Earthshaker ja Haunted House -flipperipeleistä. Suuri osa bändin jäsenistä esiintyi oudoilla salanimillä levyn takakannessa.


title: Mr. Bungle

text: Joissain kaupoissa levyä markkinoitiin antamalla Mr. Bungle -kuplakylpyvaahtoa jokaiselle levyn ostaneelle asiakkaalle.


title: Mr. Bungle

text: Levyn ensimmäinen raita, "Quote Unquote" oli alun perin nimeltään "Travolta", mutta näyttelijä John Travolta uhkasi haastaa yhtyeen oikeuteen, joten levy-yhtiön painostuksesta johtuen kappaleen nimi vaihdettiin. "Quote Unquote" on myös John Travoltan omaelämäkerran nimi. Kappaleesta tehtiin myös video, mutta MTV kieltäytyi näyttämästä videota, koska siinä näytettiin ruumiita roikkumassa lihakoukuissa. Vaikka MTV kieltäytyi näyttämästä videota ja radioasemat eivät soittaneet kappaleita, albumi myi hyvin ja sai kriitikoilta positiivisen vastaanoton. Yhtye kiersi Pohjois-Amerikkaa luoden laajan kannattajakunnan ja kulttimaineen. Heidän suosionsa johtui osalta heidän uniikeista esiintymisistään, joissa he usein käyttivä naamioita salatakseen identiteettinsä ja soittivat yllättäviä covereita.


title: Mr. Bungle

text: Seuraavaa Mr. Bungle -levyä saatiin odotella neljä vuotta, koska bändin sivuprojektit veivät yhtyeen jäsenten aikaa. Lokakuussa 1995 yhtye julkaisi levyn nimeltä Disco Volante. Levyllä oli aivan erilainen tunnelma ja tyyli kuin ensimmäisellä levyllä. Kun ensimmäinen levy kategorioitiin funk metalliksi, "Disco Volante" määriteltiin kokeelliseksi ja avantgardistiseksi.


title: Mr. Bungle

text: Musiikki tempoili radikaalisti genrestä toiseen ja osassa lauluista laulettiin vierailla kielillä, joka teki levyn vastaanoton vaikeaksi yleisölle. Sanoitukset käsittelivät kuolemaa, itsemurhaa ja lasten seksuaalista hyväksikäyttöä. Muskiikkikriitikko Greg Prato kuvaili levyä "omalaatuiseksi ja uudenlaiseksi musiikkityyliksi joka ei muistuta miltään mitä aikaisemmin on luotu". Kaikki kriitikot eivät kuitenkaan vaikuttuneet albumista ja monissa arvosteluissa albumista sanottiin, että se on "oudoin albumi ikinä".


title: Mr. Bungle

text: "Disco Volante" ammentaa vaikutteita avantgarde-jazzista, electrosta ja eurooppalaisesta elokuvamusiikista 1960- ja 1970-luvuilta. Muista vaikutteista voidaan mainita muusikko Frank Zappa ja säveltäjä Krzysztof Penderecki. Levyn ilmestymisen jälkeen Mr. Bungle kiersi vuosina 1995 ja 1996 ympäri Yhdysvaltoja, Eurooppaa ja Australiaa, jolloin yhtyeen kannattajakunta laajeni huomattavasti. Vuonna 1996 saksofonisti Theo Lengyel lähti bändistä.


title: Mr. Bungle

text: Seuraava Mr. Bunglen albumi syntyi taas neljä vuotta edellisen jälkeen. California julkaistiin heinäkuun 13. vuonna 1999. Levy oli tasaisempi kuin aiemmat, vaikka genrevaihdokset olivat yhä osa musiikkia. Kriitikoiden arvostelut olivat positiivisia, kuten Robert Everett-Greenin, joka kirjoitti, että "yhtyeen uusin ja paras albumi ei paljasta itseään nopeasti, mutta kun pääsee jyvälle, paluuta entiseen ei ole. Tämän vuoden paras levy tähän mennessä".


title: Mr. Bungle

text: Levyn vaikutteina olivat Burt Bacharach ja The Beach Boys. Lisäksi vaikutteita ammennettiin myös popista, jazzista, funkista, thrash metalista, havaijilaisesta ja Lähi-idän musiikista sekä avantgardesta. Yhtye teki viisi kiertuetta mainostaakseen levyä.


title: Mr. Bungle

text: Bändin mentyä taas tauolle kiertueitten jälkeen alkoi liikkua huhuja bändin hajoamisesta. Vuonna 2003 Mike Patton kertoi, ettei yhtye todennäköisesti tekisi enää levyjä: "Luulen että se on ohi. Jäsenet ovat levittäytyneet ympäri maailmaa ja emme pidä yhteyttä. En ole puhunut osalle sitten viime kiertueen." Vuonna 2004 Mike patton vahvisti Rolling Stone -lehdessä yhtyeen hajoamisen: "Me olisimme ehkä saaneet puristettua ulos vielä muutaman levyn, mutta yhtyeen persoonallisuus meni epäkuntoon. Yhtyeen myrkytti yhden ihmisen kateellisuus, ja se johdatti meidät hitaaseen ja epäluonnolliseen kuolemaan. Minä en menetä yöuniani sen takia, koska yritin kaikkeni yhtyeen pelastamiseksi. Mr. Bungle saattaa tehdä comebackin, mutta minä en enää laula. Sillat on jo poltettu. Olihan se hauskaa, mutta pitää katsoa eteenpäin. Minulla on paljon asioita ajateltavana."


title: Mr. Bungle

text: Trevor Dunn lisäsi nettisivuillaan "Bungle on kuollut ja se kelpaa minulle, yhtyeen jäsenet eivät enää koskaan työskentele yhdessä kuten ennen." Spruance Heifetz ja McKinnon suhtautuivat optimistisemmin; Spruance vastasi comeback-kysymykseen, että "toivoisin niin, koska tuo yhtye voisi vallata koko maailman jos haluaisi."


title: Mr. Bungle

text: Mr. Bunglen jälkeen yhtyeen jäsenet ovat olleet mukana useissa eri yhtyeissä, joista mainittakoon Fantômas, Tomahawk ja Secret Chiefs 3


title: Mr. Bungle

text: All Music Guide -lehden Greg Prato kuvaili Mr. Bunglen musiikkia "uniikiksi yhdistelmäksi eksperimentaalimusiikkia, abstraktismia ja absurdismia", kun taas Patrick MacDonald The Seattle Timesista kuvaili heidän musiikkiaan "raa'aksi, ritiseväksi, rakennelmattomaksi, räjähtäväksi, vikiseväksi, nopeaksi, hitaaksi, aavemaiseksi, ja oudosti tehokkaaksi."


title: Mr. Bungle

text: Selvästi erottuva aines heidän musiikissaan on monien eri soittimien hyväksikäyttö, Mike Pattonin uniikki laulutyyli, ja ennalta arvaamattomien soittomuotojen tuominen erilaisiin musiikkigenreihin. Suurimman osan musiikista ovat säveltäneet Patton, Dunn ja Spruance, mutta myös McKinnon ja Heifetz sävelsivät aika ajoin. Greg Prato kirjoitti arvostelussaan, että "he saattavat olla taitavimpia rockinstrumentalisteja nykyään, koska he vaihtavat genreä jatkuvasti, kun taas Mike Patton osoittaa, miksi häntä pidetään rockin parhaana laulajana".


title: Mr. Bungle

text: Kaikki eivät kuitenkaan suhtaudu heidän musiikkiinsa yhtä myönteisesti. Toimittaja Geoffrey Himes arvostelee yhtyettä sanomalla "laulun hukkuvan syvälle musiikkiin, jolloin sanat ovat käsittämättömiä" ja kuvailee musiikkia "pikemin sydänääniksi kuin musiikiksi, lyhyiksi purkauksiksi, jotka yhtäkkiä häviävät ja joiden tilalle tulee toinen reitti, joka muistuttaa hiukan aikaisempaa teemaa".


title: Mr. Bungle

text: Normaalien instrumenttien lisäksi Mr. Bungle käytti lukuisia muita soittimia, kuten bongorumpuja, tenorisaksofonia, juutalaista harppua, ksylofonia, kellopeliä, klarinettia, pianoa, urkuja ja okariinoa. Journalisti John Serba huomauttaa äänimaailman kuulostavan "juopuneelta jazz-maailmalta yhdistyneenä italialaisiin jousiin ja välillä baijerilaisiin marsseihin, jättimäisiin voimasointuihin tai taustaääniin".


title: Mr. Bungle

text: Mike Pattonin laulutapa vaihteli death metal -örinöistä balladeihin, kurlauksesta kirkumiseen ja välillä myös kuiskauksiin. Tapa sovittaa kappaleita oli myös omaperäinen. Perusbunglemaisissa kappaleissa ei ole normaalisti minkäänlaista järjestelmällistä kappaleen olomuotoa, vaan ne raahautuvat genrestä toiseen, ja kappaleet saattavat pompata hitaista melodioista thrash metaliin.


title: Mr. Bungle

text: New York Timesin toimittaja Jon Pareles kuvaili musiikin "lepattavan temposta toiseen, nuotista nuottiin, tyylistä tyyliin ja aivan ilman varoitusta". Kriitikko Patrick MacDonald päätyi samankaltaiseen johtopäätökseen: "Kesken vaikeasti hahmotettavaa, käsittämätöntä melua melko normaali, jammaava jazz-urkusoolo alkaa pikkuhiljaa päästä kyytiin. Ssen ei luulisi sopivan joukkoon mutta pakko vain jatkaa kuuntelemista."


title: Mr. Bungle

text: Yhtyeen kolmella levyllä käyttämiä genrejä ovat muun muassa heavy metal, funk, vapaamuotoinen jazz, surf rock, punk, ska, avant-jazz, folk, pop, doo-wop, funk metal, electronica, swing music, avaruusajan pop, death metal, rockabilly, bossanova, progressiivinen rock, sirkusmusiikki ja videopelien ja piirrettyjen musiikki.


title: Mr. Bungle

text: Mr. Bungle on vaikuttanut useiden nykyään vaikuttavien funk- ja metallibändien, erityisesti Kornin, System of a Downin ja Slipknotin musiikkiin. Incubus-yhtyeen Brandon Boyd on myös kertonut saaneensa Mr. Bunglelta vaikutteita. Mike Patton on kuitenkin antanut lausunnon, jossa hän sanoo pitävänsä loukkaavana, että häntä pidetään sellaisten Nu metal -yhtyeiden kuin Kornin ja Limp Bizkitin kummisetänä. "Minulla ei ole mitään vastuuta asiasta, se on heidän vanhempiensa vika, ei minun", Patton kommentoi.


title: Mr. Bungle

text: Mr. Bungle tunnettiin myös sen erikoisista esiintymisistään, erityisesti esiintymisasuista. Asuina käytettiin erilaisia univormuja, mekaanikon työpukua, frakkeja ja smokkeja, Darth Vaderin vaatteita ja maskia, ja erilaisia maskeja, kuten pellen ja erilaisissa seksileikeissä käytettäviä maskeja. Basistin Trevor Dunnin mukaan syy haluun pukeutua erikoisesti esiintymisissä ei ole tiedossa.


title: Mr. Bungle

text: Kiertueilla levyn "California" aikaan jäsenillä harvoin oli mitään erikoisempia asuja päällään. Syytä tähän Patton selittää haastattelussa: "Tämä musiikki oli paljon vaikeampaa soittaa, yritin soittaa pianoa kerran maskini kanssa ja minä en pysynyt nuotissa, koska nahkamaski valui aina pois silmänrei'istä, ja en nähnyt mitään." Usein näiden kiertueiden aikaan lavaa oli muuten koristeltu palmupuilla ja yhtyeen jäsenet olivat pukeutuneet havaijilaispatoihin ja rantashortseihin.


title: Mr. Bungle

text:
Konserteissa yleensä Bungle harrasti cover-versioiden soittamista, joitan tiettyjä kohtia lauluista, tai jopa kokonaan. Covereita soitettiin muun muassa elokuvamuusikoilta Ennio Morriconelta, Henry Mancinilta, ja John Williamsilta, pop laulajilta Elton Johnilta ja Jennifer Lopezilta, hip hop-yhtyeiltä Public Enemyltä ja Ol' Dirty Bastardilta, ja punk- ja metalliyhtyeiltä Dead Kennedys, Metallica, ja Slayer.
Mr. Bunglella on julkisesti huonot välit Red Hot Chili Peppers -yhtyeen solistin Anthony Kiedisin kanssa. Riita alkoi kun Kiedis näki Mike Pattonin toisen yhtyeen, Faith No Moren musiikkivideon ja syytti tätä hänen tyylinsä imitoimisesta. Kiedis antoi lausunnon, jossa hän kertoi: "Katsoin sen 'Epic'in videon, ja näin hänet hyppivän ylösalas, räppäävän, ja näytti siltä kuin katsoisin peiliin. Minulla ei ole häntä vastaan mitään henkilökohtaista. Tarkoitan, että rakastin The Real Thingiä ja pidin hänen laulustaan sillä levyllä. Kun kuulin levyn ensi kerran huomasin joitain samankaltaisuuksia, mutta kun näin videon ajattelin 'Odota, Mitä vittua?'" Mike Patton ja Mr. Bungle vastasivat Kiedisin kommenttiin sarkastisesti ja uhkailivat Kiedistä lehdissä. Kiedis ja Patton tapasivat 1990-luvun alkupuolella, mutta kohtaaminen oli rauhallinen. Muusikot käyttäytyivät ystävällisesti toisiaan kohtaan ja riita näytti loppuneen.


title: Mr. Bungle

text: Vuonna 1999 Mr. Bunglen albumi "California" oli ajoitettu julkaistavaksi kesäkuun 8. päivänä, mutta levy-yhtiö Warner Bros. Records siirsi julkaisupäivän myöhemmäksi, jottei samana päivänä ilmestyvän Red Hot Chili Peppersien levy "Californication" vaikuttaisi oudolta. Tämä tapahtuma sytytti uudelleen vanhan riidan, joka vaikutti Mr. Bunglen jäämiseen pois useilta kesäfestareilta, joissa Red Hot Chili Peppers oli pääesiintyjä. Red Hot Chili Peppers sai päättää ketkä saivat soittaa samoilla festivaaleilla.


title: Mr. Bungle

text: "Agenttimme järkkäsi meille keikkoja festareille Eurooppaan, jotka olivat melko hyviä – yksi Ranskassa, toinen Hollannissa, suuria festivaaleja. Kävi ilmi, että joku kantoi kaunaa. Meidät pudotettiin monilta isoilta festareilta, koska Anthony Kiedis ei halunnut meidän soittavan. Hän uhkasi vetää Chili Peppersit pois jos Mr. Bungle soittaisi. Järkeilepä sitä! Tuo on niin vitun säälittävää! Tämä tyyppi myy miljoonia levyjä! Me emme ole mitään tämän tyypin rinnalla! Mikä vittu on ongelmana?", Patton kertoi.


title: Mr. Bungle

text: Trey Spruance lisäsi, että "Meidät oli kirjattu kuukausia etukäteen tekemään 11 festivaalin kiertue Euroopassa. Kun kesä tuli, saimme soiton kolmelta suurimmalta festarijärjestäjältä, jotka kaikki sanovat ettemme voi soittaa, koska pääesiintyjä niin vaatii. Me saimme tietää, että pääesiintyjä oli Chili Peppers, joten meidän managerimme soitti heidän managerilleen. Heidän managerinsa oli pahoillaan sanoen 'Olemme todella pahoillamme, me haluamme teidän tietävän ettei se käsky tullut meidän eikä yhtyeen taholta, vain Anthony Kiedis halusi sitä.'"


title: Mr. Bungle

text: Hieman tämän jälkeen Mr. Bungle parodioi RHCP:tä konsertissaan Detroitissa, Michiganissa Halloweenina 1999. Patton esitteli yhtyeen jäsenet RHCP:n jäsenten nimillä, jonka jälkeen he coverasivat kappaleet "Give It Away", "Around the World", "Under the Bridge" ja "Scar Tissue", vaikkakin Patton käytti vääriä sanoja laulaessaan. Lisäksi Bungle satirisoi monia RHCP:n liityviä asiota, esimerkiksi he esittivät käyttäneensä heroiinia koko esityksen ajan. Vastauksena tälle Kiedis sai poistettua Bunglen Australiassa ja Uudessa-Seelannissa pidettävästä "Big Day Out" festivaalilta. Kiedis sanoi haastattelussa: "En olisi välittänyt paskaakaan, jos he olisivat soittaneet samassa paikassa, mutta kun kuulin heidän Halloween show'staan missä he pilkkasivat meitä, ja luin erään haastattelun, jossa Patton puhui paskaa meistä, niin minä päätin, paskat heistä, painukoon vittuun koko bändi." "Taistelu" jatkui vielä, kun Bunglen basisti, Trevor Dunn arvosteli Red Hot Chili Pepperssiä omalla henkilökohtaisellaan nettisivullaan. Erityisesti hän arvosteli RHCP:n basistia Fleaa. "Flea, vakavasti ottaen, ei ole kovin hyvä. Tarkoitan siis älkää viitsikö, Red Hot Chilli Peppers oli ainoastaan kiinnostava 80-luvun lopulla, mutta jessus, he ovat ihan syvältä, he ovat syvältä."


title: Östermalm (kaupunginosa-alue)

text: Östermalm on yksi Tukholman kunnan 14 kaupunginosa-alueesta. Se sijaitsee Tukholman sisäosassa ("innerstaden"), ja siellä on noin 62 000 asukasta. Östermalmin kaupunginosa-alueeseen kuuluvat seuraavat kaupunginosat: Hjorthagen, Ladugårdsgärdet, Norra Djurgården, Södra Djurgården ja Östermalm.


title: Janika

text: Janika on naisen etunimi,


title: Janika

text: Nimi on lainattu mahdollisesti alasaksasta diminutiivimuotona Janika. Nimi on esiintynyt myös muodoissa Janikka (vuonna 1420 Siuntiossa) ja Janakka (vrt. Janakkala). Nimen vastineena monessa muussa maassa on Janica. Myös muoto Jannika esiintyy.


title: Janika

text: Unkarissa Janika on miehen nimi, Janos-nimen diminutiivi.


title: Janika

text: Vuoden 2015 loppuun mennessä nimi Janika on annettu Suomessa noin 3 147 naiselle ja alle 20 miehelle. Nimi Jannika on vuoden 2015 loppuun mennessä annettu 595 naiselle, Janica vajaalle 1 213 naiselle ja alle 10 miehelle.


title: Janika

text: Janikan nimipäivä on suomenkielisen kalenterin mukaan 15. marraskuuta. Suomenruotsalaisen kalenterin mukaan sama päivä on Jannikan ja vuodesta 2015 lähtien myös Janican nimipäivä.


title: Janika

text: Janikan lempinimi on usein Jansku tai Jansu.


title: Al Sobrante

text: Al Sobrante (s. 11. heinäkuuta 1969) oikealta nimeltään John Kiffmeyer, oli punk-yhtye Green Dayn alkuperäinen rumpali. Billie Joe Armstrong ja Mike Dirnt perustivat yhtyeen vuonna 1987 nimellä Sweet Children (nimi vaihdettiin Green Dayksi 1989) ja pyysivät Sobranten rumpaliksi. Hän soitti yhtyeen ensimmäisillä EP:eillä ja albumilla "39/Smooth", jotka on julkaistu kokoelmana "1,039/Smoothed Out Slappy Hours" (1991). Vuonna 1990 Sobrante kuitenkin erosi yhtyeestä jatkaakseen opintojaan, ja yhtye valitsi uudeksi rumpaliksi Tré Coolin. Vaikka Sobrante halusi keskittyä opintoihinsa, hän tuotti vielä seuraavan Green Dayn levyn "Kerplunk!" (1992). Hän on kirjoittanut "1,039/Smoothed Out Slappy Hours" -levyllä julkaistun kappaleen ”I Was There”. Nykyisin Sobrante ei ole enää musiikkialalla. Hän asuu San Franciscossa vaimonsa kanssa.


title: Asema 62

text: Asema 62 ("Rescue Me") on yhdysvaltalainen televisiosarja. Sarjan ensiesitys oli FX-kanavalla vuonna 2004. Sen on luonut myös pääosaa esittävä Denis Leary sekä Peter Tolan. Suomessa sarjaa esittää televisiokanava Nelonen. Sarjan viimeinen jakso esitettiin Yhdysvalloissa 7. syyskuuta 2011. Sarjaa tuotettiin yhteensä seitsemän tuotantokauden ja 93 jakson verran.


title: Ia

text: Ia tarkoittaa seuraavia:


title: Aicardi–Goutierèsin oireyhtymä

text: Aicardi–Goutierèsin oireyhtymä on harvinainen perinnöllinen sairaus, jossa pääasiassa ovat aivosairaus ja pienipäisyys, jotka puhkeavat jo varhaislapsuudessa. Sairauden kuvasivat Jean Aicardi ja Françoise Goutières vuonna 1984.


title: Aicardi–Goutierèsin oireyhtymä

text: Aivosairauden aiheuttaa basaalisten hermosolujen kalkkiutuminen. Lisäksi aiheuttajana on selkäydinnesteen krooninen imusolurunsaus. Sairauteen kuolee yleensä jo varhain lapsena.


title: Aicardi–Goutierèsin oireyhtymä

text: Sairaus on peittyvästi periytyvä.


title: Ie

text: Ie tarkoittaa seuraavia:


title: Duckman

text: Duckman on Jeff Renon ja Ron Osbornin luoma animaatiosarja (perustuen Everett Peckin "Dark Horse" -sarjakuvaan luomiin hahmoihin). Sarja koostuu kaikkiaan 70 jaksosta, jotka esitettiin Yhdysvalloissa 1994–1997. Sarja kertoo Duckmanista, yksityisetsivästä, joka on enemmän kiinnostunut naisista kuin työstä. Hän asuu yhdessä kuolleen vaimonsa identtisen siskon Bernicen ja poikiensa Charlesin, Mambon sekä Ajaxin kanssa.


title: Duckman

text: Tammikuussa 2009 IGN-sivuston laatiman sadan parhaan animaatiosarjan listan mukaan Duckman oli sijalla 48.


title: Ig

text: Ig tai IG tarkoittaa seuraavia:


title: Moottoripyöräilyn Grand Prix -kausi 1978

text: Ratamoottoripyöräilyn MM-kausi 1978 oli historian 30. lajissaan. Kaudella kilpailtiin viidessä luokassa: 500-, 350,-, 250-, 125- ja 50-kuutioisissa.


title: Heptaani

text: Heptaani eli "n"-heptaani on 7-hiilinen suoraketjuinen alkaani. Se on normaaliolosuhteissa olomuodoltaan väritön veteen liukenematon neste. Heptaanin rakennekaava on CH(CH)CH, leimahduspiste -4 °C ja itsesyttymislämpötila 285 °C.


title: Heptaani

text: Heptaani on ärsyttävää, tulenarkaa ja ympäristölle haitallista.


title: Heptaani

text: Heptaanilla on 9 isomeerista muotoa:Heptaania ja sen useita isomeerejä on maaöljyssä ja bensiinissä. "n"-Heptaani on moottoreissa käytettävien polttoaineiden puristuskestävyyttä mittaavan oktaaniluvun toinen peruspiste ja sen oktaaniluvuksi on määritetty 0.


title: Ruusuportti

text: Ruusuportti on vuonna 1979 julkaistu Hectorin kahdeksas studioalbumi. Se sisältää ruotsalaisrunoilija Dan Anderssonin lauluja Hectorin ja Tommy Tabermanin suomentamina. Levystä ilmestyi remasteroitu CD-versio 24. lokakuuta 2007.


title: Ruusuportti

text: Ensimmäisessä CD-versiossa on virheellisesti ilmoitettu äänitysvuodeksi 1989.Kaikki suomennokset Hector ja Tommy Taberman. Sovitukset Erkki Melakoski.


title: Is

text: Is tarkoittaa seuraavia:


title: Kukkulan kuningas

text: Kukkulan kuningas () on Mike Judgen ja Greg Danielsin luoma yhdysvaltalainen Emmy-palkittu animaatiosarja. Sarjaa esitettiin vuosina 1997–2009. "Kukkulan kuningas" kertoo teksasilaisesta Hillin perheestä ja heidän naapureistaan, jotka asuvat kuvitteellisessa kaupungissa nimeltä Arlen.Wizard Magazine sijoitti vuonna 2001 "Kukkulan kuninkaan" sijalle 60 laatimallaan kaikkien aikojen sadan parhaan animaatiosarjan listalla. Tammikuussa 2009 sarja sijoittui IGN-sivuston laatiman sadan parhaan animaatiosarjan listalla sijalle 27. Sarjan hauskuus ja suosio perustuvat siihen, että sarjassa osataan löytää huumoria arkisesta elämänmenosta.


title: Ihaa

text: Ihaa () on A. A. Milnen Nalle Puh -kirjojen kuvitteelliseen maailmaan kuuluva eläinhahmo. Sekä suomen- että englanninkielinen nimi ovat onomatopoeettisia muotoja aasin ääntelystä.


title: Ihaa

text: "Puolen hehtaarin metsässä" ohdakkeita mutustavan Ihaa-aasin asumuksilla on tapana sortua vastoinkäymisien myötä. Ihaa arvostaa silti ystäviensä pyrkimyksiä piristää häntä Nalle Puhin ja Nasun annettua syntymäpäivälahjaksi aasille tyhjän hunajapurnukan ja räjähtäneen ilmapallon sekä rakennettua tälle kodiksi risumajan.


title: Ihaa

text: Luonteeltaan pessimistinen Ihaa lausuu usein sarkastisia ja lakonisia tilannehuomioita. Masentuneisuudestaan huolimatta Ihaalla on suuri sydän.


title: Ihaa

text: Disneyn animaatioelokuvissa Ihaan turkki on violetti ja rusetti hännässä pinkki.


title: Ihaa

text: Ihaata ovat vuosien saatossa ääninäytelleet kuusi eri näyttelijää, joista Peter Cullen on tunnetuin ja joka on toistaiseksi toiminut hahmon äänenä pisimpään aina vuodesta 1988 lähtien. Poikkeuksellisesti Jim Cummings ja Gregg Berger ovat myös toimineet Ihaan äänenä Peter Cullenin kanssa samoina vuosina muutamissa Nalle Puhin lyhytanimaatioissa ja videopelissä "Kingdom Hearts II". Suomenkielisessä dubbauksessa Ihaan ääntä on esittänyt näyttelijä Veikko Honkanen ja Markus Bäckman.


title: Iu

text: Iu tarkoittaa seuraavia:Iu on seuraavan henkilön nimi:


title: Linnut, linnut

text: Linnut, linnut on Hectorin yhdeksäs albumi.


title: Linnut, linnut

text: Kaikki kappaleet säveltänyt ja sanoittanut Hector, ellei toisin mainita.


title: 2-metyyliheksaani

text: 2-metyyliheksaani eli "isoheptaani" on eräs heptaanin (CH) yhdeksästä isomeeristä. Se on normaaliolosuhteissa olomuodoltaan väritön, veteen liukenematon neste. 2-metyyliheksaanin rakennekaava on CHCH(CH)(CH)CH, moolimassa 100,2 g/mol, sulamispiste −118 °C, kiehumispiste 90 °C, tiheys 0,68 g/cm (vesi = 1,0 g/cm), leimahduspiste −18 °C, itsesyttymislämpötila 220 °C ja CAS-numero 591-76-4.


title: 2-metyyliheksaani

text: Muut heptaanin (CH) isomeeriset muodot ovat:


title: The Pussycat Dolls

text: The Pussycat Dolls (tunnetaan myös nimillä PCD ja The Dolls) oli yhdysvaltalainen pop/R&B -yhtye, joka aloitti tanssiryhmänä vuonna 1995 mutta varsinaisen tomintansa yhtyeenä vuonna 2003. Yhtyeessä oli alun perin kuusi laulaja-tanssijaa. Sen keulakuvana toimi laulaja Nicole Scherzinger. Läpimurron aikaan muita jäseniä olivat Carmit Bachar, Jessica Sutta, Ashley Roberts, Kimberly Wyatt ja Melody Thornton. Pussycat Dolls julkaisi kaksi studioalbumia, "PCD" (2005) ja "Doll Domination" (2009). Albumeja on myyty maailmanlaajuisesti yli 10 miljoonaa kappaletta.


title: The Pussycat Dolls

text: Pussycat Dolls tuli kansainvälisesti tunnetuksi yhtyeeksi "Don't Cha" (feat. Busta Rhymes) -singlellään. Yhtyeen muita menestyskappaleita ovat muun muassa "Stickwitu", "Beep" (feat. will.i.am), "Buttons" (feat. Snoop Dogg), "I Don't Need a Man", "Wait a Minute" (feat. Timbaland), "When I Grow Up" ja "I Hate This Part".


title: The Pussycat Dolls

text: Pussycat Dolls haki seitsemättä jäsentä tosi-tv-ohjelma "The Pussycat Dolls present: The Search for the Next Dollin" kautta CW-kanavalla. Voittajaksi valittiin Asia Nitollano, joka ei kuitenkaan pysynyt yhtyeessä. Scherzingerin uskottiin lähtevän yhtyeestä sooloalbuminsa julkaisun myötä, mutta elokuussa 2007 hän ilmoitti ettei näin välttämättä käy.


title: The Pussycat Dolls

text:
"Pussycat Dolls Present: Girlicious" oli PCD Present-sarjan toinen tuotantokausi CW-kanavalla, jossa Pussycat Dollsien luoja ja koreografi Robin Antin kehitti kolmen tytön bändiä.
Pussycat Dolls vieraili Suomessa Helsingin Hartwall Arenalla 8. lokakuuta 2007.


title: The Pussycat Dolls

text: Carmit Bachar kertoi ryhmän virallisella nettisivulla 8. maaliskuuta 2008 eroavansa Pussycat Dollseista. Samassa yhteydessä hän tiedotti tulevasta sooloalbumistaan.


title: The Pussycat Dolls

text: Joulukuussa 2009 Robin Antin ilmoitti Pussycat Dolls -yhtyeen hajonneen ja kertoi ryhtyvänsä kokoamaan uutta kokoonpanoa Nicole Scherzingerin ympärille. Yhtyeen muut jäsenet olivat julkisuudessa kertoneet, että he eivät ole väleissä Scherzingerin kanssa. Pussycat Dollsin uudessa kokoonpanossa olivat Nicole Scherzinger, Jenny Robinson, Vanessa Curry, Kherington Payne ja Rino Nakasone-Razalan. Yhtye hajosi lopullisesti melkein heti jäsenten uusimisen jälkeen, kun päälaulaja Scherzinger siirtyi kokonaan soolouralle.


title: Fiat Croma

text: Fiat Croma on italialaisen autovalmistaja Fiatin suuri henkilöautomalli, jota valmistettiin vuosina 1985–1996. Se oli tulos Saabin, Alfa Romeon, Lancian ja Fiatin yhteistyöprojektista, jota kutsuttiin myös ns. Tipo 4 -projektiksi. Jokaisessa autossa (Saab 9000, Alfa Romeo 164, Lancia Thema ja Fiat Croma) oli samaa tekniikkaa ja ne perustuivat samaan pohjalevyyn, mutta tekniikoiltaan ne olivat hyvinkin eriäviä. Fiat Cromaa valmistettiin 11 vuotta, ja se oli myyntimenestys Euroopassa. Kaikkiaan sitä myytiin yli 450 000 kappaletta.


title: Fiat Croma

text: Markkinoille tullessaan Croma korvasi takavetoisen ja vanhentuneen lippulaivamallin Fiat Argentan, ja näin Fiatin malliston viimeiseksi takavetoiseksi jäi pieni takamoottorinen Fiat 126. Sisarmalliin Lancia Thema verrattuna Croma oli 10 cm lyhyempi ja tarjosi porrasperän sijasta takaikkunan sisältävän hatchback-takaluukun. Takaselkänojien kaadolla 500 litran (VDA) tavaratila kasvaa jopa 1 700 litraan. Saab 9000:een verrattuna Croma on kymmenisen prosenttia kevyempi, mutta raskaampi kuin Lancia Thema.


title: Fiat Croma

text: Suomessa Croma oli markkinoilla vuosina 1986–1991, joskin verrattain harvinaisena. Valikoimaan kuuluivat aluksi 2-litraiset Croma CHT (90 hv), Croma i.e. (120 hv) ja Croma Turbo i.e. (155 hv) sekä 2,8-litraiset dieselit Croma D (75 hv) ja Croma Turbo D (100 hv). Pienintä moottorivaihtoehtoa, Lancia Prisman moottorista kehitettyä 1,6-litraista (83 hv), ei Suomeen tuotu.. Vuonna 1987 mallivalikoima laajeni kahdella halvemman pään varusteluversiolla, 2000 CHT ja 2000 CHT Super, joissa molemmissa oli sitkeäksi kuvattu 90 hevosvoiman kaksilitrainen bensiinimoottori.


title: Fiat Croma

text: Croma voitti "Tekniikan Maailman" kärkimerkkien vertailutestin vuonna 1986.´Cromat olivat hyvin varusteltuja erityisesti hintaansa nähden sekä tarjosivat tilaan matkustajille ja heidän tavaroilleen runsaasti. Parin ensimmäisen vuoden malleissa esiintyi jonkin verran sähköongelmia, mikä oli Fiateille tyypillistä noihin aikoihin. Vuoden 1991 facelift-mallissa ongelmista päästin eroon lähes tyystin.


title: Eurooppa (albumi)

text: Eurooppa on Hectorin kymmenes levy. Se julkaistiin vuonna 1981.


title: Eurooppa (albumi)


title: Oulankajoki

text: Oulankajoki () on Koutajoen vesistöön kuuluva joki Suomessa ja Karjalan tasavallassa Venäjällä. Oulankajoki on 135 kilometriä pitkä ja nykyisin siitä on Suomen puolella 105 kilometriä ja Venäjän puolella 30 kilometriä. Ennen vuoden 1944 alueluovutuksia lähes koko joki oli Suomen puolella.


title: Oulankajoki

text: Oulankajoki saa alkunsa Sallasta, josta se virtaa kohti etelää. Kuusamon kunnan puolelle tultuaan joki kääntyy kaakkoon ja virtaa Venäjän puolelle Karjalan tasavallan Louhen piirin alueelle. Rajan ylitettyään joki virtaa itään syvän ja kapean Paanajärven läpi, kääntyy jälleen kaakkoon ja laskee Pääjärveen.


title: Oulankajoki

text: Oulankajoki tulvii keväisin, joskus syyssateiden johdosta syksylläkin. Tulvahuippu osuu yleisimmin toukokuun toiselle viikolle. Tulvaa seurataan laajasti ja ihmiset tulevat katsomaan Oulankajoen jäiden lähtöä.


title: Oulankajoki

text: Suomen puolella suurimmat kosket ovat Taivalköngäs ja Kiutaköngäs. Suomen puolella Oulankajokeen laskee lännestä Savinajoki ja Aventojoki sekä itärajan tuntumassa Kitkajoki. Venäjän puolella siihen laskee ennen Paanajärveä, Kuusinkijoki.


title: Oulankajoki

text: Suuri osa Suomen puolella olevasta joesta kuuluu Oulangan kansallispuistoon. Venäjän puoleinen osa puolestaan kuuluu Paanajärven kansallispuistoon. Oulankajoen luonnon- ja kulttuurimaisemat ovat Ympäristöministeriön nimeämä kansallismaisema.


title: Oulankajoki

text: Oulankajoki on erittäin näkyvästi esillä suositulla retkeilyreitillä Karhunkierroksella ja on teemana Oulangan luontokeskuksen pysyvässä luontonäyttelyssä.


title: Oulankajoki

text: Oulankajoen suussa Pääjärven rannalla oli Oulangansuu-niminen kylä, joka oli Oulangan kunnan kirkonkylä. Nykyisin kylä on autio.


title: Todi Jónsson

text: Todi Jónsson (s. 2. helmikuuta 1972) on färsaarelainen jalkapalloilija, pelipaikaltaan hyökkääjä. Hän pelaa IK Startin joukkueessa Norjan pääsarjassa Tippeligaenissa. Aikaisemmin hän on edustanut Klaksvíkar Ítróttarfelagia, B36 Tórshavnia, FC Kööpenhaminaa ja Lyngby IF:ää.


title: Todi Jónsson

text: Färsaarten maajoukkueessa Jónsson on pelannut 45 ottelua ja on yhdeksällä maalillaan maajoukkueen toiseksi eniten maaleja tehnyt pelaaja.


title: Bourbonnais’n junaturma

text: Bourbonnais'n junaturma tapahtui 15. maaliskuuta 1999 Bourbonnais'n kaupungin lähistöllä Kankakeen piirikunnassa Chicagon eteläpuolella Illinoisin osavaltiossa Yhdysvalloissa. Turmassa menehtyi 11 pikajunan matkustajaa, ja 122 loukkaantui. Onnettomuuden materiaalivahingot olivat yli 14 miljoonaa Yhdysvaltain dollaria.


title: Bourbonnais’n junaturma

text: Yhdysvaltain kansallisen matkustajajunayhtiö Amtrakin pikajuna numero 59, "City of New Orleans", lähti Chicagosta lähes ajallaan kohti New Orleansin kaupunkia. Hieman ennen kello kymmentä illalla paikallista aikaa, kun juna oli sivuuttamassa Bourbonnais'n kaupunkia 127 kilometrin tuntinopeudella, veturinkuljettaja näki edessä radalla raskaan ajoneuvoyhdistelmän, joka oli ylittämässä rataa tasoylikäytävän varoituslaitteista ja puomeista huolimatta.


title: Bourbonnais’n junaturma

text: Hätäjarrutuksesta huolimatta pikajuna törmäsi rautatangoilla lastatun ajoneuvoyhdistelmän puoliperävaunuun. Törmäyksen seurauksena junan kaksi veturia sekä 11 junan 14 vaunusta suistui kiskoilta. Osa suistuneista vaunuista osui sivuraiteella seisseisiin tavaravaunuihin ja vaurioitui pahoin.


title: Bourbonnais’n junaturma

text: Yhdysvaltain onnettomuustutkintakeskus National Transportation Safety Board totesi selvityksessään, että ajoneuvoyhdistelmän kuljettaja kiersi alaslaskeutuneet tasoristeyspuomit yrittäessään ylittää rataa lähestyvän junan edestä. Yhdistelmän kuljettajan mukaan varoituslaitteet eivät kuitenkaan varoittaneet ennen kuin hänen ajoneuvonsa oli jo radalla. Tutkintalautakunnan mukaan syy oli ajoneuvoyhdistelmän kuljettajan toiminnassa ja väistämisvelvollisuuden noudattamatta jättämisessä. Kuljettaja tuomittiin kahden vuoden ehdottomaan vankeuteen ajopäiväkirjan epäselvyyksien ja ajo- ja lepoaikarikkomusten vuoksi.


title: Taavi

text: Taavi on suomalainen ja virolainen miehen etunimi. Taavin nimipäivä on 30. joulukuuta.


title: Taavi

text: Taavi on suomalainen muunnos heprealaisperäisestä nimestä "David" ("Daavid"), joka tarkoittaa ’suuresti rakastettua’, ’lemmikkiä’.


title: Taavi

text: Suomen almanakassa nimi on ollut vuosina 1890–1899 sekä uudelleen vuodesta 1929 lähtien nykyisellä paikallaan.


title: Taavi

text: Vuoden 2009 loppuun mennessä Väestörekisterikeskuksen mukaan Taavi-nimen on saanut 3 105 henkilöä.


title: Taavi

text: Listan henkilöt ovat suomalaisia, ellei toisin mainita.


title: Diego Forlán

text: Diego Martín Forlán Corazo eli lyhyemmin Diego Forlán (s. 19. toukokuuta 1979 Montevideo, Montevideon departementti, Uruguay) on uruguaylais-espanjalainen jalkapalloilija, joka edustaa uruguaylaista Peñarolia. Forlánín pelipaikka on hyökkääjä. Hän on edustanut useasti Uruguayn jalkapallomaajoukkuetta. Forlán on eniten maaleja tehnyt uruguaylainen Primera Divisiónissa.


title: Diego Forlán

text: Forlán voitti Valioliigan vuonna 2003 sekä FA Cupin 2004 Manchester Unitedin pelaajana. Villarrealissa hän oli Primera Divisiónin paras maalintekijä kaudella 2004–2005 sekä Atléticossa 2008–2009. Samalla kaudella hän jakoi Euroopan Kultainen kenkä -palkinnon voiton yhdessä Thierry Henryn kanssa. Forlán voitti toisen kultaisen kengän kaudella 2008–2009. Etelä-Afrikan MM-kilpailuissa Forlán valittiin kisojen parhaimmaksi pelaajaksi ja oli jaetusti kilpailujen paras maalintekijä viidellä maalillaan. Hän oli mukana voittamassa vuoden 2011 Copa Américaa, jossa pelasi 6 ottelua tehden 2 maalia loppuottelussa.


title: Diego Forlán

text: Forlán syntyi 19. toukokuuta 1979 Montevideossa. Hänen isänsä Pablo Forlán oli myös ammattilaisjalkapalloilija, kuten Forlánin isoisä Juan Carlos Corazo. Hänen setänsä, Jose Pastoriza sekä Ricardo Bochini pelasivat myös ammattilaisina jalkapalloa Argentiinassa. Nuorena Forlán oli jalkapallon lisäksi lahjakas myös tenniksessä. Hän päätti kuitenkin keskittyä jalkapalloon hänen siskonsa jouduttua vakavaan autokolariin. Forlán pelasi nuoruusvuosinaan uruguaylaisissa Peñarolissa sekä Danubiossa ennen kuin siirtyi ammattilaiseksi Argentiinaan.


title: Diego Forlán

text: Forlán aloitti ammattilaisuransa argentiinalaisen Independienten riveissä kaudella 1998–1999. Hän aloitti pelaajauransa laitapelaajana ja siirtyi myöhemmin puhtaaksi hyökkääjäksi. Forlán herätti kahden englantilaisen seuran, Manchester Unitedin sekä Middlesbroughin, sekä italialaisen Lazion mielenkiinnon. Lopulta Forlán päätyi siirtymään Manchester Unitediin vuonna 2002. Independienten riveissä hän pelasi yhteensä 80 ottelua tehden niissä 37 maalia.


title: Diego Forlán

text: Kesken kauden 2001–2002 Forlán siirtyi Englannin Valioliigan Manchester Unitediin 6,9 miljoonan punnan siirtosummalla. Forlán palkattiin Unitediin paikkaamaan Andy Colea ja hän pelasikin Unitedissa lähinnä laitapelaajana. Ensimmäisen ottelun Unitedissa Forlán pelasi 29. tammikuuta 2002 Bolton Wanderersia vastaan ja ensimmäisen maalinsa hän teki Maccabi Haifaa vastaan 28. elokuuta 2002 Mestarien liigassa. Kaudella 2002–2003 Forlán joutui kuitenkin pelaamaan lähinnä Ruud van Nistelrooyn ja Ole Gunnar Solskjærin varamiehenä. Forlánille tehtiin myös oma kannustuslaulu "He comes from Uruguay, he made the Scousers cry!!!". Tämän jälkeen Forlánin uransa Unitedissa kääntyi huonompaan suuntaan eikä vastuuta enää tullut: syynä pidetään Wayne Rooneyn sekä Louis Sahan siirtymistä Unitedin pelaavaan kokoonpanoon. Englannin aikanaan Forlán sai myös pilkallisia lempinimiä kuten "Diego Forlorn" ja "Diego Birtles" (Garry Birtlesin mukaan). Englannissa Forlán teki 17 maalia 95 ottelussa sekä voitti Valioliigan mestaruuden ja FA Cupin.


title: Diego Forlán

text: Forlán siirtyi 21. elokuuta 2004 espanjalaiseen Villarrealiin noin 2 miljoonan punnan siirtosummalla. Ensimmäinen kausi Espanjassa oli Forlánille menestys, sillä hän teki 35 liigaottelussa 25 maalia ja voitti Euroopan Kultaisen kengän yhdessä Arsenalin Thierry Henryn kanssa. Forlán oli isossa roolissa, kun Villarreal nousi seurahistoriassa ensimmäisen kerran Mestarien liigaan kaudeksi 2005–2006. Seuraavina kahtena kautena Forlán teki yhteensä 29 maalia liigassa ja oli kaudella 2006–2007 liigan viidenneksi paras maalintekijä. Lisäksi Forlán teki kaksi maalia Mestarien liigassa Villarrealille.


title: Diego Forlán

text: 30. kesäkuuta 2007 Forlán siirtyi Atlético Madridiin 4 vuoden sopimuksella, jonka arvo oli noin 21 miljoonaa euroa. Forlán palkattiin Fernando Torresin tilalle, joka oli siirtynyt Liverpooliin. 28. heinäkuuta Forlán debytoi Atlético Madridissa Intertoto Cupissa ja teki maalin romanialaista Gloria Bistrițaa vastaan. Ensimmäisellä kaudellaan hän oli joukkueensa toiseksi paras maalintekijä Kun Agüeron jälkeen 16 maalillaan.


title: Diego Forlán

text: Kaudella 2008–2009 Forlán teki 32 maalia ja oli liigan paras maalintekijä. Mestarien liigassa samaisella kaudella hänen edustamansa Atlético Madrid putosi portugalilaiselle Portolle neljännesvälierissä. Forlán teki Mestarien liigassa yhden maalin juuri Portoa vastaan. Forlán on herättänyt kiinnostusta muun muassa FC Barcelonassa ja Manchester Cityssä, joka on tarjonnut Forlánista 32,5 miljoonaa euroa. Myös Sunderland, Tottenham Hotspur ja Liverpool ovat olleet kiinnostuneet Forlánista. Marraskuussa 2009 hän solmi kesäkuuhun 2013 ulottuvan jatkosopimuksen Atléticon kanssa.


title: Diego Forlán

text: Kaudella 2009–2010 Forlán teki Atléticolle 18 maalia, ollen joukkueen paras maalintekijä. Atlético sijoittui sarjassa sijalle 9. Copa del Reyssä Forlánin edustama Atlético hävisi loppuottelussa Sevilalle 2–0. Forlán teki cupissa yhteensä kolme maalia. Atlético saavutti kuitenkin menestystä Eurooppa-liigassa, jonka se voitti. Loppuottelussa Atlético kohtasi lontoolaisen Fulhamin. Forlán nousi ottelun ratkaisijaksi tehtyään kummatkin madridilaisten maaleista, toisen neljä minuuttia ennen jatkoajan loppumista. Forlán teki Eurooppa-liigassa yhteensä kuusi maalia.


title: Diego Forlán

text: Elokuussa 2011 Forlán siirtyi italialaiseen Internazionaleen. Kaudella 2011–2012 hän kärsi pahoista loukkantumisista ja teki vain 2 maalia pelaamassaan 20 pelissä.


title: Diego Forlán

text: 6. heinäkuuta 2012 vain yhden Inter-kauden jälkeen Forlán siirtyi brasilialaiseen Sport Club Internacionaliin 3-vuotisella sopimuksella.


title: Diego Forlán

text: 22. tammikuuta 2014 hän siirtyi 18-kuukautisella sopimuksella Japanin J-Liigassa pelaavaan Cerezo Osakaan.


title: Diego Forlán

text: Forlán pelasi aluksi Uruguayn alle 20-vuotiaiden jalkapallomaajoukkueessa. Hän edusti Uruguayta nuorten MM-kisoissa vuonna 1999 pelaten neljä ottelua ja tehden niissä yhden maalin ottelussa Paraguayta vastaan. Uruguayn maajoukkueessa Forlán debytoi vuoden 2002 maaliskuussa Saudi-Arabiaa vastaan pelatussa ottelussa, jossa hän myös teki maajoukkueuransa ensimmäisen maalinsa. Hän oli mukana myös samana vuonna pelatuissa Japanin ja Korean järjestämissä MM-kisoissa, mutta pelasi vain yhdessä ottelussa Senegalia vastaan, missä Forlán teki myös maalin. Hän on saavuttanut Uruguayn maajoukkueessa pronssia vuoden 2004 Copa Américassa, jolloin hän teki yhden maalin turnauksessa. Vuoden 2007 Copa Américassa Forlán teki kolme maalia ja oli joukkueensa paras maalintekijä, kun Uruguay sijoittui neljänneksi. Forlán teki seitsemän maalia. Yhteensä Forlán on pelannut 82 maaottelua ja tehnyt niissä 31 maalia. Ainoan hattutemppunsa Forlán teki Perua vastaan 17. kesäkuuta 2008.


title: Diego Forlán

text: Forlán oli mukana vuoden 2011 Copa Américassa, jossa Uruguay saavutti mestaruuden. Forlán teki turnauksen loppuottelussa kaksi maalia. Forlán pelasi turnauksessa kaikissa kuudessa ottelussa.


title: Diego Forlán

text: Forlánin edustama Uruguay sijoittui viidenneksi ja joutui näin pelaamaan kaksiosaisen karsintaottelun Costa Ricaa vastaan. Uruguay selvisi MM-kilpailuihin voitettuaan Costa Rican yhteismaalein 2–1. Forlán oli karsinnoissa Uruguayn paras maalintekijä.


title: Diego Forlán

text: Lopputurnauksen lohkovaiheessa Uruguay arvottiin samaan lohkoon Etelä-Afrikan, Meksikon ja Ranskan kanssa. Uruguay voitti lohkonsa voittaen Etelä-Afrikan ja Meksikon sekä pelaten Ranskan kanssa tasan. Forlán teki kaksi maalia Etelä-Afrikkaa vastaan ja valittiin ottelun parhaaksi pelaajaksi sekä Etelä-Afrikkaa että Ranskaa vastaan. Neljännesvälierissä vastaan asettui Etelä-Korea, jonka Uruguay voitti 2–1 Luis Suárezin kahdella maalilla. Puolivälierissä Uruguay pudotti Ghanan rangaistuspotkukilpailun jälkeen 4–2. Forlán teki Uruguayn ainoan varsinaisen peliajan maalin sekä onnistui rangaistuspotkukilpailussa. Forlán valittiin ottelun parhaaksi pelaajaksi. Välierissä vastaanasettunut Alankomaat oli Uruguayta parempi 3–2: Forlán teki Alankomaita vastaan yhden maalin kaukolaukauksella. Pronssiottelussa Uruguay hävisi Saksalle 3–2 Forlánin tehtyä yhden maalin. Forlán oli jaetusti kisojen paras maalintekijä viidellä maalillaan ja hänet valittiin kilpailujen parhaaksi pelaajaksi voittaen kultaisen pallon.


title: Diego Forlán

text: Forlán on vahva sekä tehokas maalintekijä, joka pystyy potkaisemaan hyvin kummallakin jalalla. Forlánilla on hyvä laukaus ja hän on myös erittäin nopea. Forlán on pelipaikaltaan hyökkääjä, mutta tulee monesti lähemmäksi keskikenttää auttamaan pelinrakentamisessa. Häntä on verrattu Alen Bokšićiin sekä Jürgen Klinsmanniin.


title: Diego Forlán

text: Jalkapallouran ulkopuolella Forlán on esiintynyt Cotin musiikkivideolla "Nunca Tendré" yhdessä silloisen joukkuetoverinsa Maxi Rodríguezin kanssa. Forlánin omaelämäkerta "Uruguayo" julkaistiin 28. huhtikuuta 2010.


title: Diego Forlán

text: Forlán on myös perustajajäsen Fundacion Alejandra Forlan -säätiössä, joka on perustettu valistamaan vaarallisen ajamisen vaaroista. Forlánin sisko Alejandra halvaantui auto-onnettomuudessa Forlánin ollessa varhaisteini.


title: White Wolf

text: White Wolf on yhdysvaltalainen roolipelialan yritys. Kustantamon tunnetuin peli on World of Darkness -maailmaan sijoittuva .


title: White Wolf

text: Yrityksen perustivat vuonna 1991 1991 by Mark Rein·Hagen sekä Steve ja Stewart Wieck. Michael Moorcockin työstä nimensä lainanneesta yrityksestä on tullut yksi maailman menestyineimmistä roolipelitaloista.


title: White Wolf

text: White Wolfin kustantamista peleistä useat sijoittuvat samaan maailmaan nimeltään World of Darkness (WOD). Reaalimaailmaa muistuttavaa, mutta synkempään ja yliluonnollisia elementtejä sisältävää miljöötä on kutsuttu termillä "gothic punk". Ihmisten lisäksi WoD:n kansoittavat vampyyrit, ihmissudet, maagit, keijut ja vaihdokkaat, aaveet sekä monet muut päivänvaloa kaihtavat fiktiiviset ja toisiaan vastaan taistelevat rodut.


title: White Wolf

text: Pelitalo on julkaissut myös d20-systeemiin perustuvaa pelimateriaalia Sword & Sorcery -brändin alla. Näihin kuuluvat Dungeons & Dragonsiin sijoittuvan ja genreltään goottilaista kauhua edustava Ravenloft sekä Monte Cookin Arcana Unearthed -sarjaa. White Wolf on joko itse julkaissut myös muita pelejä WoD-maailmaan perustuen tai myynyt peleihin lisenssioikeuksia. Talon itse julkaisemiin peleihin kuuluvat Mind's Eye Theatre LARP-systeemiin perustuvat pelikirjat sekä keräilykorttipelit, kuten . V:TES oli toisen pelitalon, keräilykorttipeleihin keskittyneen Wizards of the Coastin merkki, ennen kuin White Wolf osti pelin oikeudet vuonna 2000. WoD-maailmaan sijoittuvia tietokonepelejä on julkaistu Vampire the Masquerade: The Redemption, Vampire the Masquerade: Bloodlines sekä Hunter: The Reckoning.


title: Hyvää yötä Bambi

text: Hyvää yötä Bambi on Hectorin yhdestoista albumi. Se julkaistiin vuonna 1982.


title: Hyvää yötä Bambi

text: Kaikki kappaleet säveltänyt ja sanoittanut Hector.


title: Vampire: The Masquerade

text: Vampire: The Masquerade oli ensimmäinen ja menestynein White Wolf -pelitalon roolipelisarja. Sen kehittäjä on Mark Rein-Hagen. Sittemmin peliä on kehittänyt mm. Justin Achilli.


title: Vampire: The Masquerade

text: The Revised Edition eli pelin kolmas uusittu laitos ilmestyi vuonna 1998. Sarja lakkautettiin vuonna 2004 samalla kun muutkin World of Darkness-maailmaan sijoittuvat pelit. Pelisarja sai jatkaa uudistetuilla säännöillä sekä nimellä .


title: Vampire: The Masquerade

text: Tummasävyiseen, gootti- ja punktyylilajeja yhdistelevään World of Darkness -maailmaan sijoittuvassa roolipelissä pelaajahahmot ovat vampyyrejä.


title: Vampire: The Masquerade

text: Mullistavaa pelissä oli Storyteller System, aiempaa enemmän tarinankerrontaa mekaanisen pelaamisen sijaan korostava pelisysteemi. Vampire: The Masquerade on voittanut Orgins Awardin vuoden 1991 parhaana roolipelisääntökirjana.


title: Vampire: The Masquerade

text: Sarjan pohjalta on kehitetty tietokoneroolipelit (2000), (2004) ja (2012 tai myöhempi)


title: Alvar

text: Alvar on ruotsalainen miehen etunimi. Suomessa nimestä on käytössä myös muunnos "Alvari" sekä harvinaiset "Alwar" ja "Alwari".


title: Alvar

text: Alvar-nimi oli 1800-luvulla kirjoitusasussa "Allvar" ja sen käsitettiin olevan Ernst-nimen ('vakaa') ruotsinnos. Toisen tulkinnan mukaan nimi koostuu kahdesta sanasta, "al" (alf 'keiju') sekä "var" ('sotilas').


title: Alvar

text: Suomen almanakassa nimi on ollut vuosina 1908–1928 ja uudelleen vuodesta 1995.


title: Alvar

text: Syyskuuhun 2016 mennessä Väestörekisterikeskuksen mukaan Alvar-nimen on saanut 7 366 miestä ja alle 10 naista. Muodossa Alvari nimi on annettu 1850 miehelle ja alle viidelle naiselle.


title: Uruk

text: Uruk (sumeriksi "Unug", akkadiksi "unuk", Raamatun "Erek") oli muinainen kaupunki Etelä-Mesopotamiassa, nykyisessä Etelä-Irakissa. Uruk oli varhainen suurkaupunki ja kaupunkivaltio. Urukissa oli huippukaudella noin 2 900 eaa. suunnilleen 50 000–80 000 asukasta 6 neliökilometrin alalla.


title: Uruk

text: Urukia (nykyinen Tall al-Warkā Irakissa) on tutkittu ensimmäisen maailmansodan ajoista lähtien. Saksan "Deutsche Orient-Gesellschaft" ja "Deutsches Archäologisches Institut" ovat tehneet arkeologisia kaivauksia paikalla vuodesta 1928. Kaivauksissa on löydetty jäänteitä useiden eri aikakausien kaupungeista, joista vanhimmat ovat esihistorialliselta ajalta, ehkä jopa 5 000-luvulta eaa.


title: Uruk

text: Urukiin rakennettiin suuria temppeleitä Sumerin sivilisaation syntyvaiheessa, ns. Uruk-kaudella noin vuosina 4 000–3 100 eaa. Kuvakirjoitus ilmestyi Uruk V -kaudella noin 3 200–3 100 eaa. Näihin aikoihin Uruk oli selvästi Etelä-Mesopotamian suurin kaupunkikeskus. Urukissa oli sekä Eannan rakkauden jumalalle Inannalle pyhitetty temppelialue että rinnakkainen taivaan jumalalle An/Anulle pyhitetty. Eräs tunnetuimmista Urukin temppeleistä oli niin sanottu valkea temppeli, joka seisoi katkaistun epäsäännöllisen pyramidin muotoisella korokkeella.


title: Uruk

text: Kaupungin läheltä kulki muinainen "Nil"-kanava. Paikan nykyinen nimi on Warka وركاء ja se sijaitsee noin 30 kilometriä itään As-Samawahista Eufrat-joesta itään.


title: Uruk

text: Uruk sijaitsee nykyisen Eufratin, muinaisen Nil-kanavan lähellä. Uruk asutettiin jo Ubaid-kauden alussa noin 5 000 eaa., mutta kasvoi merkittäväksi vasta myöhemmin. Uruk-kauden alussa noin 4 000 eaa. Uruklista tuli muun Mesopotamian esikuva. Uruk paisui valtavaksi keskukseksi myöhäisellä Uruk-kaudella. Silloin kiveä tuotiin jopa 60 km:n päästä idästä temppelien rakentamiseen. Noin 3 000 eaa. Dzemdet Nasr-kaudella Urukiin rakennettiin noin 9 km pitkä, 15 m korkea savitiilimuuri suojaksi vihollisia vastaan. Sumerilaisen legendan mukaan kaupunginmuurin olisi rakennuttanut Gilgameš, Enmerkarin poika. Legendan mukaan Urukin olisi perustanut Meshkianggasher (Meshkiaggasher), joka hallitsi ennen Enmerkaria.


title: Uruk

text: Monet merkit viittaavat siihen, että noin 3 500 eaa. Uruk olisi muuttunut valtioksi, joka laajensi valtapiiriään sotien ja kaupan avulla. Sumerilaiset perustivat siirtokuntia kaupan ja/tai valloitusretkien tuloksena.


title: Uruk

text: Myöhäinen Uruk-kausi kerrostumissa VIII - IV ajalla noin 3 600–3 200 eaa. näkyy valtavia temppeleitä. Uruk VI-IV-kauden temppelien rakennus vaati satoja ihmisiä.


title: Uruk

text: Ensimmäiset Urukin monumentit tehtiin Uruk VII-kaudella. Kaudella VI tehtiin ensimmäinen keinoterassi. Kaudella V rakennettiin myös hiekasta ja poltetusta kipsistä sekoitettua kiveä, ja rakennettiin kalkkikivijalustalle, Kalkkikivitemppelin piha oli T:n muotoinen, jollaisia tehtiin vielä Jamdet Nasr -ajallakin. Uruk IV-kaudella alettiin käyttää neliömäisiä savitiiliä.


title: Uruk

text: Uruk syntyi kahden asutuskeskuksen, Kullaban ja Eannan, yhdistyessä. Tämän seurauksena Urukissa oli kaksi temppeliä, Eannan rakkauden jumalan Inannan temppeli ja Kullaban Anun eli Anin, taivaan jumalan, temppeli. Urukin temppelit kasvoivat valtaviksi myöhäisellä Uruk-kaudella. Niiden rakentamisessa nähtiin vaivaa. Meille on säilynyt temppeleistä lähinnä vain pohjakaava. Temppelien savimalleissa näkyy torneja, muureja ja kolmikulmaisia ikkunoita sekä seinäsyvennyksiä.


title: Uruk

text: Urukin suurin temppeliryhmä on Eanna, Taivaan talo. Sen alueella oli muun muassa varhainen Kalkkikivitemppeli, ja myöhemmät Temppeli C ja Temppeli D.


title: Uruk

text: Urukin tunnetuin temppeli lienee 13 metriä korkealle tasanteelle rakennettu, valkealla laastilla päällystetty Valkoinen temppeli, joka oli varhainen zikkurat. Se tehtiin Uruk V -kauden lopussa. Se on valtavan Eannan, Taivaan talon temppelialueen ulkopuolella. Uruk V -kaudella tehtiin myös suuri Kalkkikivitemppeli joko kokonaan tai perustaltaan kalkkikivestä.


title: Uruk

text: Uruk IVb-kaudella rakennettiin niin sanottu mosaiikkipiha, jonka etelänpuoleisessa temppelissä oli punaisia, mustia ja valkeita savikartioita pylväissä ja seinissä mosaiikkikuviona. Rakennettiin myös suuri neliömäinen rakennus, jonka keskellä oli neliömäinen sisäpiha. Sen pohjakaava poikkeaa muista Uruk-kauden rakennelmista, eikä sen käyttötarkoitusta tunneta.


title: Uruk

text: Luoteeseen tästä oli ehkä muutamia temppeleitä. Länteen tehtiin kivikartiomosaiikkitemppeli. Uruk IVa-kaudella tehtiin Eanna alueelle temppeli C, jossa oli selvä kolmiosainen pohjakaava. C-temppelin sisällä oli T:n muotoinen piha, jonka kapeassa päässä oli kaikkein pyhin. Pihan ympärillä oli asuinhuoneita, palvelushuoneita ja varastohuoneita. Temppeli oli rakennettu savitiilistä ja sen seinät koristettu savimosaiikilla. Mosaiikki koostui eri värisistä poltetuista savikartioista, joita upotettiin rakennusvaiheessa saveen. Eräät kohdat oli tehty kalkkikivestä, joka oli harvinaista. Temppeliin pääsi monien portaiden kautta, se oli ympäristölle avoin.


title: Uruk

text: Suurin Uruk-kaudella rakennettu temppeli oli Eannan alueen D-temppeli, joka oli pohjaltaan 50 m × 80 m. Oli myös pylväshalli ja suuri kenttä. Tehtiin myös rakennus nimeltä "Riemchengebäude" pienistä tiiviistä tiilistä.


title: Uruk

text: On arvioitu, että 1500 työläistä teki 10 tunnin työpäiviä viiden vuoden ajan rakentaakseen Eanann kompleksin.


title: Uruk

text: Urukin esihistoriaJoskus Uruk-kausi jaetaan näinUruk oli maailmanhistorian ensimmäinen "suurkaupunki", kasvaessaan vuosina 3 600–3 100 eaa. 10 000:sta 50 000 asukkaan ja 450 hehtaarin laajuiseksi. Uruk-lahden loppuvaiheessa kasvaessaan Uruk imi itseensä ympäröivän maaseudun väestöä, ja kun Uruk kasvoi, maaseutu autioitui. Tämä saattoi johtua sotiin liittyvistä väestönsiirroista, väestön pakenemisesta sotia suurkaupungin suojiin, tai ehkä Urukin uskonnollisesta ja/tai kaupallisesta vetovoimasta.


title: Uruk

text: Noin 2 650 eaa. Urukin ala oli noin 400–600 ha ja siellä noin 50 000–80 000 as.Urukin asukastiheys oli jo noin 3 300 eaa. 100–150 as/ha.


title: Uruk

text: Sumerilainen kuningastarusto mainitsee Gilgamešin rakennuttamat Urukin valkeat kaupunginmuurit.


title: Ur

text: Ur (Raamatun vanhassa käännöksessä Kaldean Uur) oli muinainen kaupunki Etelä-Mesopotamiassa eli nykyisessä Etelä-Irakissa Nasiriyyan kaupungin lähellä Eufratin eteläreunalla. Kaupungin rakensivat sumerilaiset ja se oli Uus-Sumerin pääkaupunki noin 2 100 eaa. Ur oli maailman laajin kaupunki noin 2 030–1 980 eaa., jolloin siellä asui 65 000 asukasta. Urin mahtiasema päättyi elamilaisten ja amorilaisten hyökkäykseen noin 1 950 eaa.


title: Ur

text: Urin paikalta on löytynyt asutuksen merkkejä jo 7 000 vuoden takaa Ubaid-kaudelta. Kaupunki sijaitsi kaupankäynnin kannalta edullisesti Persianlahden pohjukassa joen lähellä, joten sinne syntyi asutusta. Vanhimman dynastian kaudella 2 900–2 330 eaa. Ur oli hallitsijasukujen asuinpaikka. Palatsien ja temppelien jäljet tuolta ajalta ovat kadonneet, mutta kuninkaallinen hautausmaa taide-esineineen on säilynyt.


title: Ur

text: Lyhyen akkadilaisvallan jälkeinen uusi sumerilaisdynastia 2 100–2 000 eaa. nosti Urin vallan ja vaurauden historialliseen huippuunsa. Elamilaisten armeija hävitti kaupungin, mutta pian kaupunki kukoisti jälleen. Babylonian kuningas Hammurapin (1 792–1 750 eaa.) aikana Ur menetti itsenäisyytensä sekä poliittisen ja taloudellisen merkityksensä. Se säilyi asuttuna vielä toista tuhatta vuotta ja hylättiin noin 400 eaa. Hylkäämisen syitä olivat jokien muutokset, kuivuus ja Persianlahden suiston siirtyminen.


title: Ur

text: Raamatun mukaan Abraham oli kotoisin Urista, jossa hän sai kehotuksen Jumalalta jättää sukunsa ja kotinsa ja lähteä Palestiinaan. Raamatun omien ajoitusten mukaan Abraham lähti Urista noin 2 100 eaa.


title: Ur

text:
Urin keskusalueella on suuri Kuun jumalalle Nannalle pyhitetty Urin zikkurat eli temppelipyramidi e-temennigur. Lisäksi muutama muu suuri temppeli.
Urin kaupungin ala on noin 60 ha, 500x1100 m. Sitä ympäröi kanava. Keskustan temppelialueen koko oli
noin 200x300 m. Lisäksi kaupungissa oli kaksi muutakin temppeliä. Kaupungissa oli kaksi satamaa,
pohjoisen sataman lähellä oli palatsi.
Urista on löydetty myös varhaisdynastisen III-kauden kuninkaanhautoja vuodelta 2 600 eaa. rikkaine hautalahjoineen, joista tunnetuin on muun muassa taisteluja esittävä Urin standaari. Kuninkaanhautoja Urissa tehtiin jo Uruk-kaudella noin 3 500 eaa.


title: Kerkko

text: Kerkko on suomalainen miehen etunimi. Kerkko on luontoaiheinen nimi, joka tulee kansanomaisesta sanasta "kerkko" ('puun vuosikasvain'). Nimi tuli käyttöön 1920-luvulla, ja Suomen almanakassa Kerkko on ollut vuodesta 1929 lähtien. Joulukuuhun 2018 mennessä Väestörekisterikeskuksen tietojen mukaan 266 miestä on saanut nimekseen Kerkko. Kerkon nimipäivä on 20. joulukuuta, jolloin on myös Benjaminin nimipäivä.


title: Juan Román Riquelme

text: Juan Román Riquelme (s. 24. kesäkuuta 1978 San Fernando, Buenos Airesin maakunta, Argentiina) on argentiinalainen entinen jalkapalloilija. Riquelmen pelipaikka oli keskikentän vasemmassa laidassa pelinrakentajana, hyökkäävässä roolissa, mutta hän pystyi pelaamaan myös kärkien alapuolella. Hän oli yksi harvoja niin sanottuja todellisia ”kymppipaikan” pelaajia.


title: Juan Román Riquelme

text: 182 senttimetriä pitkä Riquelme on edustanut kotimaassaan Argentinos Juniorsia ja Boca Juniorsia. Boca Juniorsissa hän saavutti kaksi Copa Libertadoresin voittoa ja yhden Intercontinental Cupin voiton sekä kolme Argentiinan pääsarjamestaruutta. Hänet valittiin myös sekä Argentiinan että Etelä-Amerikan parhaaksi pelaajaksi vuonna 2001.


title: Juan Román Riquelme

text: Vuonna 2002 Riquelme siirtyi Espanjaan Barcelonan joukkueeseen ja vuotta myöhemmin Villarrealiin aluksi lainasopimuksella ja lopulta pysyvällä siirrolla. Villarrealissa Riquelme oli suuressa roolissa joukkueen sijoittuessa kaudella 2004–2005 Espanjan pääsarjan kolmanneksi ja yltäessä seuraavalla kaudella Mestarien liigan välieriin. Välierien toisessa osaottelussa Arsenalia vastaan Riquelme kuitenkin epäonnistui viimeisellä minuutilla rangaistuspotkussa, joka onnistuessaan olisi tasoittanut otteluparin ja vienyt ratkaisun jatkoajalle.


title: Juan Román Riquelme

text: Helmikuussa 2007 Riquelme siirtyi lainalle Boca Juniorsiin, vaikka vielä vuonna 2002 hän vannoi ettei enää ikinä palaisi Bocaan. Bocan puheenjohtaja Mauricio Macri sanoi Riquelmen paluun Bocan paitaan olleen kohtalo. Siirron eräinä syinä pidettiin Riquelmen erimielisyyksiä Villarrealin päävalmentajan Manuel Pellegrinin ja puheenjohtajan Fernando Roigin kanssa. Riquelme oli Bocassa tärkeässä roolissa, kun seura voitti Copa Libertadoresin 2007. Hän teki kilpailussa seitsemän maalia, joista ehkäpä komein tuli finaalin ensimmäisessä osaottelussa, jossa Riquelme ampui vapaapotkun Grêmion verkkoon. Finaalin toisessa osaottelussa Riquelme kunnostautui jälleen tekemällä kaksi maalia ja varmistamalla seuralle sen kuudennen Copa Libertadoresin voiton. Riquelme valittiin myös kilpailun parhaaksi pelaajaksi.


title: Juan Román Riquelme

text: Huolimatta muun muassa Juventuksen kiinnostuksesta värvätä Riquelme joukkueeseensa, ilmoitti hän elokuussa 2007 palaavansa Villarrealiin ja aloittavansa harjoittelun joukkueen kanssa. Kaudella 2007–2008 Pellegrini ei kuitenkaan kelpuuttanut häntä enää pelaavaan kokoonpanoonsa ja marraskuussa seura ilmoitti päässeensä alustavaan sopimukseen pelaajan myymisestä Boca Juniorsille.


title: Juan Román Riquelme

text: Argentiinan maajoukkueessa Riquelme on pelannut vuodesta 1997. Samana vuonna hän oli voittamassa alle 20-vuotiaiden maailmanmestaruutta. Vuoden 2006 syksyllä Riquelme ilmoitti päätöksestään vetäytyä Argentiinan maajoukkueesta vedoten hänen äitinsä heikentyneeseen terveydentilaan. Riquelme palasi kuitenkin maajoukkueeseen vuoden 2007 Etelä-Amerikan mestaruusturnausta, Copa Américaa varten. Hän kuului jokaisessa ottelussa Argentiinan kokoonpanoon ja teki viisi maalia ollen näin kisojen toiseksi paras maalintekijä kuusi maalia tehneen Robinhon jälkeen. Hän kuului joukkueen kokoonpanoon myös vuoden 1999 Copa Américassa sekä vuoden 2006 MM-kilpailuissa. Maaliskuussa 2009 saatiin Riquelmen maajoukkueuralle uusi käänne, kun Argentiinan päävalmentaja Diego Maradona päätti jättää Riquelmen pois joukkueen kokoonpanosta ystävyysottelussa Ranskaa vastaan, jonka jälkeen Riquelme ilmoitti että hän ei ole maajoukkueen käytettävissä niin kauan kuin Maradona jatkaa maajoukkueen valmentajana.


title: Roman

text: Roman tarkoittaa seuraavia:


title: Steve Jackson (yhdysvaltalainen pelisuunnittelija)

text: Steve Jackson (syntynyt noin 1952) on yhdysvaltalainen roolipelisuunnittelija. Hänen 1980-luvulla perustamansa Steve Jackson Games on julkaissut muun muassa GURPS-roolipelisysteemin sekä lukuisia rooli-, kortti- ja lautapelejä, joista tunnetuimpia ovat "Munchkin" ja "Illuminati – New World Order". Jackson valittiin vuonna 1983 Adventure Gaming Hall of Fameen.


text: Jackson on valmistunut Rice Universitysta vuonna 1974.


text: Yhdysvaltalaissyntyinen Steve Jackson sekoitetaan usein brittiläiseen kaimaansa, joka vaikuttaa samalla alalla. Sekaannusta pahentaa vielä se, että yhdysvaltalainen Jackson on julkaissut kolme kirjoittamaansa kirjaa englantilaiskaimansa perustamassa the Fighting Fantasy Game Books -sarjassa ("Scorpion Swamp", "Demons of the Deep" ja "Robot Commando").


text: Steve Jackson on vieraillut Suomessa kahdesti, Ropecon-tapahtuman kunniavieraana vuosina 1994 ja 2000.


title: Fysioterapia

text: Fysioterapia on terapiaa, jonka keskeisenä tavoitteena on ylläpitää ja parantaa ihmisten toimintakykyä ja liikkumista. Yleensä fysioterapian toimenpiteet kohdentuvat synnynnäisen vamman, sairauden, tapaturman tai ikääntymisen aiheuttamaan alentuneen toimintakyvyn edistämiseen fysioterapeuttisen ohjauksen ja neuvonnan, terapeuttisen harjoittelun sekä manuaalisen terapian keinoin. Kipu- ja oirehoitoina käytetään mm. fysikaalisia hoitoja. Fysioterapia on osa julkista ja yksityistä sosiaali-, terveys- ja kuntoutuspalvelujärjestelmää.


title: Fysioterapia

text: Fysioterapiassa arvioidaan kuntoutujan terveyttä, liikkumista, toimintakykyä ja toimintarajoitteita hänen toimintaympäristössään. Arvioinnin perusteella laaditaan fysioterapiasuunnitelma, jota myös seurataan. Fysioterapeutti arvioi myös apuvälinetarvetta ja ohjaa niiden käyttöä. Kuntoutujaa aktivoidaan ja ohjataan ottamaan itse vastuuta omasta terveydestään, toimintakyvystään ja niiden edistämiseen liittyvistä valinnoista yhteistyössä muiden asiantuntijoiden kanssa.


title: Fysioterapia

text: Fysioterapeutti  on terveydenhuollon laillistettu ammattihenkilö, joka on suorittanut fysioterapeutin ammattikorkeakoulututkinnon. Yleisimmät ammattinimikkeet ovat fysioterapeutti, työfysioterapeutti ja yrittäjä. Lääkintävoimistelija ja erikoislääkintävoimistelija ovat vanhoja ammattinimikkeitä.


title: Ano

text: Ano on suomalainen miehen etunimi.


title: Ano

text: Ano kuuluu suomalaisiin muinaisnimiin ja esiintyy vanhoissa loitsurunoissa. Nimen alkuperä on verbissä "anoa" ’pyytää’.


title: Ano

text: Nimi sai ensimmäisiä käyttäjiä 1860-luvulla, ja Suomen almanakassa Ano on ollut vuodesta 1929 lähtien.


title: Ano

text: Vuoden 2015 loppuun mennessä Ano-nimen oli Väestörekisterikeskuksen mukaan saanut 275 miestä ja muutama nainen.


title: Džemdet Nasr -kausi

text:
Džemdet Nasr -kausi oli noin 3100–2900 eaa. muinaisessa Sumerissa nykyisen Irakin eteläosassa. Käytännössä kausi oli jatkumoa Urukin kaudelle, ja jatkui varhaisdynastisena kautena.
Historiallisia tekstejä ei tältä ajalta ole säilynyt, vaikka kuvakirjoitus yleistyi voimakkaasti.
Sumerin kaupunkikulttuuri oli syntynyt edellisen Uruk-kauden lopussa. Valtavia temppelejä ei enää tehty Urukiin. Kulttuurin vaikutus ulottui luultavasti kaupan ja ehkä myös sotien takia kauas. Kaudelle tyypillisiä rakennuksia rakennettiin Irakin lisäksi myös Syyriaan ja Iraniin. Merikauppa laajeni kauas.


title: Džemdet Nasr -kausi

text: Kauden merkitys on monesti kiistetty, koska se jatkoi Urukin kulttuuria, joka jatkui varhaisdynastisella ajalla. Kautta sanotaan myös Uruk III -kaudeksi; aikaisempaa nimitystä Uruk II -kausi ei enää käytetä, ja Uruk I-kausi sijoittuu varhaisdynastiseen aikaan.


title: Džemdet Nasr -kausi

text:
Merkittäviä kaupunkeja olivat muun muassa Uruk, Eridu, Ur, Lagaš, Šuruppak, Adab, Nippur, Kiš, Uqair ja Khafajah (Tutub) ja muutamat muut esimerkiksi Dijalan varrella.
Luultavasti keskuksena toimineessa Urukissa laajennettiin Eannan temppeliä. Joidenkin mielestä voimakas poliittinen valta olisi tällöin syrjäyttänyt aiemman pappisvallan. Joskus on väitetty Urukin ulottaneen valtansa näihin aikoihin lyhyeksi aikaa Egyptiin, muttei nykyään olla tätä mieltä.
Tämä oli voimakkaiden kaupunkivaltioitten aikaa. Ilmasto kuivui 3200-2900 eaa. jolloin vallitsi kylmä Piora-oskillaatio. Kausi näyttää päättyneen suureen tulvaan 2900 eaa. muinaisessa Šuruppakissa eli nykyisessä Farassa. Sekä Eufrat että Tigris tulvivat yli äyräittensä. Tulva ulottui myös Kišiin, Urukiin ja Lagašiin.
Myöhemmästä tarustosta päätellen tällöin vallinneen vanhan Urukin aikana ovat saattanut elää Enmerkar, Lugalbanda ja Dumuzi-nimisiä kuninkaita, ja varsinkin Dumuzista tuli myöhemmin suosittu jumaluus.
Kaudella yleistyivät sinetit, ja kaupunkien rakenne muuttui.
Kauppaa käytiin Omanin kanssa, mutta yhteys Elamiin näyttää katkenneen, ja Elam kytkeytyi Iranin ylänköön. Toisaalta kausi oli kulttuurisen eristymisen ja anti-imperialismin aikaa. Yhteiskuntarakenne kiinteytyi ja byrokratia lisääntyi.


title: Džemdet Nasr -kausi

text:
Itse Jemdet Nasr oli tuolloin 4-6 ha laajuinen suuri kylä, jonka keskellä
oli 0,4 ha laajuinen suuri rakennus. Tässä rakennuksessa oli kutojien, savenvalajien ja leipurien työtiloja. Siitä on löydetty savitaulut, joissa
lukeesesim "sanga.ab", joka tarkoittanee korkeaa virkamiestä. Kauden lopulla ilmestyi myös nimitys "en", ylipappi.


title: Džemdet Nasr -kausi

text: Kylän keskusrakennus tuhoutui tulipalossa, mutta asutus jatkui silti ja keramiikka vaihtui aikaa myöten varhaisdynastiseksi.


title: Džemdet Nasr -kausi

text: Uruk-kaudelle tyypillisiä jättitemppeleitä ei enää tehty. Niitä tehtiin yhä saman tyyppisistä tiilistä kuin edellisellä kaudella. Temppelit olivat aiempaa ulkomaailmalta suljetumpia ja pienempiä, ja niiden terassit alkoivat näyttää myöhemmiltä porrastemppeleiltä zikkurrateilta.


title: Džemdet Nasr -kausi

text:
Temppelit mutkikkaampia kuin aiemmin. Mosaiikki harvinaisempaa temppelien seinissä.
Tältä ajalta on Urukin valkoinen temppeli.Temppelien seiniä koristeltiin maalauksilla. Kohokuvat yleistyivät, kulttiastioissa oli hyvin tehtyjä eläinkorkokuvia. Tältä ajalta on Urukista löydetty kuuluisa Warkan nainen tai Warkan pää. Tämä marmorista veistetty pää saattaa esittää ylipapitarta tai jumalatarta.


title: Džemdet Nasr -kausi

text: tavallisten asumusten osalta ruokoasumukset harvinaistuivat hieman, tyyli yleistyi.


title: Džemdet Nasr -kausi

text: Runsaasti kohokuvia ja veistoksia, ja seinämaalauksiakin. Aiemmat villieläinaiheet hävisivät. Taiteessa kuvattiin monesti karjaa. Taruaiheet ilmestyivät. Esimerkiksi korkeassa kulttiastiassa vesi, hedelmäkasveja, lampaita laumoina, ylimpänä jumalatar Inanna kaislakimppuineen, kaupunkiruhtinas ensi palvelijoineen.


title: Džemdet Nasr -kausi

text: Kotieläinten suojeleminen leijonilta ja kotkilta näkyy taiteessa. Monesti sumerilaiselle kulttuurille tyypillisiä symmetrisiä aiheita. Istuvia ihmisiä, joilla on "kiinalaispalmikko", luultavasti kulttitoimitus löydetty eri puolilta Sumeria. Ajalta on Urukista löydetty egyptiläistä muistuttava ruukku.


title: Džemdet Nasr -kausi

text:
Kulta, hopea, ja metalliseokset elektron ja aurikhalkum näyttävät ilmestyneet tällä kaudella Sumeriin. Tehtiin esim pyöreitä kuparipeilejä. Aura "hebi" tunnettiin viimeistään nyt, se muistutti egyptiläistä auraa "apina".
Ajan keramiikka oli melko yhtenäinen. Oli sekä erikoista maalattua keramiikkaa että tavanomaisempaa.
Maalattu keramiikka hävisi kauden lopussa. Sinettien jälkien ja paikalla olleiden sinettien vertailu kertoo, ettei sinetöintejä oltu tehty paikalla, tai että sinettejä tehtiin myös lahoavasta aineesta.
Luultavasti lingon ammuksina tai bolan kivinä käytettyjä kiviä on löydetty tältä, niin kuin aiemmalta Uruk-ajaltakin.
Kupari oli melko harvinaista. Savesta tehtiin monenlaisia esineitä, jopa sirppejä.


title: Džemdet Nasr -kausi

text: Kirjoitus yleistyi ja kursivoitui.


title: Džemdet Nasr -kausi

text:
Uruk III -kaudella savitaulut yleistyivät Sumerissa, ja niihin ilmestyi enemmän tietoja kuin aiemmin, muun muassa henkilönimiä mutta niitä ei tunnettu muualla. Savitaulujen koko kasvoi, ja taulun toinen puoli alettiin tasoittaa.
Ajalta ei ole löydetty historiallisia tekstejä. Kirjoitusta käytettiin lähinnä hallinnon kirjanpitoon. Ajalta on löydetty vanhimmat peltoalan laskutaulut.
Joissain savitauluissa on muun muassa joidenkin ihmisten palkat leipänä ja oluena. Samalla noin 3000 eaa. näkyy merkkejä kuvakirjoituksen orastavasta kehityksestä kohti nuolenpääkirjoitusta, kirjoitus kääntyi 90 astetta ja oli alkanut yksinkertaistua. Kirjoitus yleistyi.
Kirjoitusta myös Susassa Elamiss, sekä Tape Sialkissa.


title: Džemdet Nasr -kausi

text: Jamdet Nasr-kulttuurin vaikutus ulottui Pohjois-Syyriaan, mm Tell Brakiin. Jamdet Nasr-kulttuurin ihmiset veistotaiteen mukaan ermenoidista, euraasialaista rotua. Jamdet Nasr-keramiikka muistutti Uruk-kauden keramiikkaa, lähes aina dreijattua ja Susa II:n maalattia Nihawend-keramiikkaa. Jemdet Nasr-keramiikka muistuttaa halaf-keramiikkaa. Jemdet nasr-ajalal uusi kulttuuri levisi Sumerissa, mutta Pohjois-Mesopotamiassa vallitsi vanha Uruk-kulttuurin jälkiaalto


title: Džemdet Nasr -kausi

text:
Uruk III -kaudelta peräisin olevia sumerilaisia esineitä on löydetty Kaksoisvirranmaan ulkopuolelta paikoista Sialk, Tall-i-Ghazir, Malyan ja Šahr-i-Sokhta.
Kauppa ulottui kauas, Byblosiin ja Egyptiin asti lännessä ja Iraniin idässä. Hieroglyfikirjoitus syntyi viimeistään nyt Egyptissä, ja myös Elamissa alettiin kirjoittaa.


title: Džemdet Nasr -kausi

text: Tepe Yahyasta on löydetty hallintokeskuksesta Džemdet Nasr -keramiikkaa, muualta lähiseudulta paikallista. Suuri asutuskeskus Tell Brak Pohjois-Syyriassa kukoisti 4000–2000 eaa. myös Džemdet Nasr-kaudella.


title: Džemdet Nasr -kausi

text: Lähi-idän ilmasto alkoi kuivua jo noin 3900 eaa. Edelleen se kuivui 3400 eaa alkaen. Vuonna 3200 eaa alkoi kuiva Piora-oskillaatio, joka jatkui vuoteen 2900 eaa.


title: Luettelo roolipelisuunnittelijoista

text: Tämä on luettelo roolipelisuunnittelijoista.


title: Voitto (nimi)

text: Voitto on suomalainen miehen etunimi.


title: Voitto (nimi)

text: Voitto on käännösmukaelma latinalaisesta nimestä "Victor", joka merkitsee 'voittajaa'.


title: Voitto (nimi)

text: Nimi tuli käyttöön 1800-luvun lopulla, kun kansallinen herääminen ja isänmaallinen henki nousivat. Suosituimmillaan Voitto oli 1920–1940-luvuilla. Nimiehdokkaana se oli jo vuonna 1865, mutta Suomen almanakkaan se pääsi vasta 1929.


title: Voitto (nimi)

text: Helmikuuhun 2017 mennessä Väestörekisterikeskuksen mukaan Voitto-nimen on saanut 7 268 miestä ja kymmenkunta naista.


title: Noricum

text: Noricum oli antiikin aikana Rooman valtakunnan provinssi. Se oli yksi Rooman Keski-Euroopan provinsseista enimmäkseen nykyisen Itävallan alueella. Noricumiin kuuluivat osapuilleen nykyiset Itävallan osavaltiot Kärnten, Steiermark ja Salzburg sekä suurelta osin Ylä-Itävalta ja Ala-Itävalta Wienin länsipuolella. Lisäksi siihen kuului kaakkoisin osa nykyisestä Saksan Baijerista. Provinssin, kuten koko Rooman valtakunnan, pohjoisrajana oli Tonava. Sen alueella oli Alppien vuoriston itäosa. Noricumia reunustivat Rooman provinsseista Raetia lännessä, Pannonia idässä ja Dalmatia kaakossa. Etelässä ja lounaassa se rajoittui valtakunnan sydänmaahan Italiaan, mutta pohjoisessa, Tonavan takana, naapurina oli valtakuntaan kuulumattomia heimoja.


title: Noricum

text: Alueen alkuperäisväestöä ovat ilmeisesti olleet illyrialaisten sukulaiskansat, jotka sittemmin joutuivat kelttien alamaisiksi. Noin vuonna 200 eaa nämä kansat yhdistivät voimansa Noricumin kuningaskunnaksi. Kelttiheimoista tärkein oli "tauriscit", joiden mukaan alueella kulkeva vuorijono "Hohe Tauern" on nimetty. Tauriskeja roomalaiset näyttävät kutsuneen nimellä "norikit" heidän pääkaupunkinsa Noreian mukaan. Kaupunki antoi nimensä koko alueelle. Lähellä on myös nykyinen Hallstattin kylä, josta esiroomalainen Hallstattin kulttuuri on saanut nimensä.


title: Noricum

text: Kimbrien ja teutonien hyökkäyksen ja vuoden 100 eaa jälkeen Noricumilla oli kiinteämmät yhteydet roomalaisiin, mutta se säilytti silti itsenäisyytensä. Kansalaissotien aikaan norikit sekaantuivat mielellään Rooman sisäpolitiikkaan, vuonna 48 eaa he liittyivät Julius Caesarin puolelle sisällissodassa Pompeiusta vastaan. Vuonna 16 eaa norikit kampanjoivat taas Rooman valtakunnan silloisessa pohjoisosassa, mutta valtakunta nähtävästi sai heistä yliotteen rauhanomaisin keinoin. Rooma liitti koko Noricumin itseensä 15 eaa.


title: Noricum

text: Roomalaisvalta otettiin hyvin vastaan, ja Tonava vakiintui nopeasti luonnolliseksi rajaksi, jota ei ylitetty suuntaan eikä toiseen. Alkuvuosikymmeninä Noricum nautti itsehallinnollista asemaa ylläpitäen kuningaskunnan rakenteita; se oli tuolloin "regnum Noricum". Noricumia tosin kutsuttiin alusta alkaen provinssiksi, mutta pitkään se ei näkynyt hallinnossa millään tavalla. Lopullisesti siitä teki provinssin keisari Claudius vuoden 40 jälkeen.


title: Noricum

text: Niinä vuosisatoina, joina Noricum oli Rooman provinssi, rakennettiin sinne laaja roomalaisten valtateiden verkosto, josta on vieläkin jäänteitä. Keisari Antoninus Piuksen aikaan alueelle sijoitettiin roomalainen legioona, ja 170-luvun sodissa markomanneja vastaan Noricumin legioonat joutuivatkin puolustamaan Italiaa pohjoisen germaanien hyökkäykseltä keisari Marcus Aureliuksen alaisuudessa.


title: Noricum

text: Keisari Diocletianuksen hallintouudistuksessa 200-luvun lopulla Noricum jaettiin kahtia mantereen vedenjakajana toimivaa Hohe Tauernin vuoristoa myöten. Pohjoispuolesta tuli "Noricum ripense" (Ranta-Noricum, tarkoittaen Tonavaa) ja eteläpuolesta "Noricum mediterraneum" (Välimeren-Noricum, tarkoittaen lähempänä Italiaa olevaa), ja niistä molemmista tuli osa Illyrian diokeesia.


title: Noricum

text: Rooman valtakunnan hajottua ja Länsi-Rooman romahdettua 400-luvulla tuli entisestä Noricumista germaanien, slaavien ja avaarien taistelutannerta. Frankkivaltakunnan laajetessa siitä tuli Kaarle Suuren valtakunnan itäisin vielä kiinteästi valtakuntaan kuulunut osa.


title: Jude Law

text: David Jude Heyworth Law (s. 29. joulukuuta 1972 Lewisham, Lontoo, Englanti) on englantilainen näyttelijä, tuottaja ja ohjaaja.


title: Jude Law

text: Jude Law syntyi Lewishamin kaupunginosassa, eteläisessä Lontoossa. Hän on opettajina toimineiden vanhempiensa toinen lapsi. Hänen siskonsa Natasha Law on taidemaalari ja graafinen suunnittelija. Jude kasvoi Blackheathin kylässä, Lewishamissa ja kävi kolmea eri koulua, ensin Blackheathissa ja Kidbrookessa sekä myöhemmin Alleyn's Schoolissa.


title: Jude Law

text: Law'n vanhemmat pitävät nykyään Ranskassa omaa teatteria ja draamakoulua.


title: Jude Law

text: Jude Law aloitti näyttelemisen National Music Youth Theatressa vuonna 1987. Hän niitti menestystä teatterissa, mikä johti pieniin rooleihin televisioelokuvissa. Law teki läpimurtonsa draamassa "Shopping" (1994) ja esiintyi lisäksi yhdessä "Sherlock Holmesin" jaksossa. Tämän jälkeen Law muutti Hollywoodiin ja alkoi saada rooleja suurista menestystuotannoista. Hän on esiintynyt muun muassa elokuvissa "Gattaca", "Lahjakas herra Ripley", "Päämääränä Cold Mountain", "A.I. – Tekoäly", "Holiday", "Alfie", "Iholla" ja "Sky Captain and the World of Tomorrow". "Lahjakas herra Ripley" toi hänelle Oscar-ehdokkuuden parhaasta miessivuosasta vuonna 1999 ja "Päämääränä Cold Mountain" puolestaan parhaan miespääosan Oscar-ehdokkuuden vuonna 2003.


title: Jude Law

text: Law on esiintynyt menestyksekkäästi myös teatterissa ja on Royal Shakespeare Companyn jäsen. Hän on ollut mukana useissa West End- ja Broadway-tuotannoissa. Law on ollut ehdolla kolmeen Laurence Olivier -palkintoon ja kahteen Tony-palkintoon. Vuonna 2009 Law näytteli Lontoossa "Hamletin" nimiroolia.


title: Jude Law

text: Vuonna 2016 Law näyttelijä pääosaa sarjassa "The Young Pope – piru vai pyhimys".


title: Jude Law

text: Jude Law oli naimisissa näyttelijä Sadie Frostin kanssa vuosina 1997–2003. Heillä on kolme yhteistä lasta: pojat Rafferty (s. 1996) ja Rudy (s. 2002) sekä tytär Iris (s. 2000).


title: Jude Law

text: Law kihlautui näyttelijä Sienna Millerin kanssa tammikuussa 2005. Vain puoli vuotta myöhemmin, kesällä 2005, Law antoi julkisuuteen tiedotteen, jossa hän kertoi pettäneensä kihlattuaan lastensa hoitajan kanssa. Miller purki kihlauksen, mutta pariskunta palasi kuitenkin yhteen mediakohun saattelemana vuonna 2009. He erosivat toisen kerran vuoden 2011 alussa.


title: Jude Law

text: Law’sta tuli isä neljännen kerran 22. syyskuuta 2009, kun hänen entinen naisystävänsä Samantha Burke synnytti tyttären nimeltä Sophia. Maaliskuussa 2015 Law sai viidennen lapsensa, Ada-tyttären jo päättyneestä suhteesta Catherine Hardingin kanssa.


title: Jude Law

text: Law on ollut aktiivisesti mukana hyväntekeväisyydessä. Hän toimii englantilaisen käsikirjoittajiin ja ohjaajiin erikoistuvan Young Vic -teatterin puheenjohtajana. Hän on ollut mukana muun muassa Unicefin kampanjoissa ja avustanut New Orleansin uudelleenrakentamisessa Hurrikaani Katrinan jälkeen. Lisäksi hän on ollut tukemassa aidsille vanhempansa menettäneitä lapsia. Law tukee myös rintasyövän hoitoa.


title: Solmukohta

text: Solmukohta (, , ) on yhteispohjoismainen live-roolipelejä käsittelevä tapahtuma ja konferenssi. Ohjelmaan kuuluvat larppien lisäksi luennot, paneelikeskustelut ja työpajat sekä muihin harrastajiin tutustuminen.


title: Solmukohta

text: Solmukohta on järjestetty vuosittain 1997 lähtien kiertävällä vuorolla kaikissa Pohjoismaisissa pääkaupungeissa Islannin Reykjavíkia lukuun ottamatta. Tapahtuma järjestetään vapaaehtoisvoimin, ja tukia on saatu myös isäntämaiden kulttuuri- ja opetusministeriöiltä. Tapahtuman taustalla ei ole varsinaista organisaatiota, vaan järjestäminen pohjautuu enemmänkin traditioon.


title: Solmukohta

text: Tapahtuman painopiste on hyvin esillä olevan pelaamisen ohella myös laajassa puheohjelmassa. Tähän sisältyy niin luentoja, työpajoja kuin paneelikeskusteluitakin.


title: Solmukohta

text: Vuodesta 2003 alkaen tapahtuman yhteydessä on järjestetty muutaman päivän kokoontuminen isäntämaan pääkaupungissa ennen varsinaista tapahtumaa. Tämän aikana painopiste on enemmänkin ystävien tapaamisessa ja isäntämaan nähtävyyksiin tutustumisessa kuin varsinaisessa keskustelussa. Vieraat esimerkiksi asuvat paikallisten osallistujien vieraana ja vasta tapahtuman alkaessa siirrytään itse konferenssipaikalle.


title: Solmukohta

text: Alun perin tapahtumalla oli osallistujia lähinnä pohjoismaista, mutta viime vuosina osallistujien joukossa on alkanut näkyä myös saksalaisia, italialaisia, yhdysvaltalaisia, ranskalaisia ja venäläisiä. Saksalaiset vakiokävijät järjestävät Saksassa omaa pienimuotoista tapahtumaa Solmukohdan inspiroimana.


title: Solmukohta

text: Tapahtuman nimi vaihtuu järjestävän maan pääkielen mukaan, mutta tarkoittaa aina samaa kyseisellä kielellä.Vuodesta 2003 asti tapahtuman yhteydessä on julkaistu harrastajien ja tutkijoiden yhteistyönä kirjoittama liveroolipelaamista, -pelejä ja -pelikulttuuria käsittelevä kirja:


title: Chaosium

text: Chaosium on Greg Staffordin vuonna 1975 perustama kirja- ja pelikustannusyhtiö. Yhtiön pääpaikka sijaitsee Haywardissa. Chaosium on yksi vanhimmista yhä toimivista roolipelejä tuottavasta yhtiöstä.


title: Chaosium

text: Chaosiumin julkaisemia pelejä ovat mm. White Bear and Red Moon, Nomad Gods, Call of Cthulhu sekä RuneQuest ja Hero Wars. Pelejä on käännetty myös ranskaksi, saksaksi, espanjaksi ja italiaksi. RuneQuestin säännöt muotoiltiin peliformaatiksi nimeltä Basic Role-Playing (BRP), jota on käytetty monissa yhtiön myöhemmin julkaisemissa peleissä.


title: Uusikoivisto

text: Uusikoivisto () on yksi Porin kaupunginosista, järjestysnumeroltaan 12. Se sijaitsee Itä-Porin alueella. Uusikoiviston naapurikaupunginosat ovat pohjoisessa Kuninkaanhaka, idässä Koivula, etelässä Impola ja lännessä Riihiketo. Kaupunginosan asuntokanta koostuu pääosin omakoti- ja paritaloista.


title: Uusikoivisto

text: Uusikoivistosta muodostettiin taajaväkinen yhdyskunta vuonna 1908. Uusikoivisto kuului Ulvilan kuntaan vuoteen 1941 asti, jolloin se liitettiin osaksi Poria. Kuitenkin jo vuonna 1922 Ulvila oli anonut Uudenkoiviston sulauttamista Poriin perustellen anomustaan sillä, että Uudellakoivistolla asui enimmäkseen Porissa työssä käyviä henkilöitä. Uusikoivisto on tunnettu myös koulustaan sekä maineikkaasta vapaaehtoisesta palokunnastaan.


title: Uusikoivisto

text: Uusikoivisto on alun perin kuulunut Koiviston kartanolle, joka alkoi 1800-luvun lopulla myydä mailtaan tontteja Porin työläisille.


title: FN Browning M1900

text: FN Browning M1900 (myös nimillä FN M1900, FN Modele/Mle.1900, Browning M1900, Browning No.1) on yhdysvaltalaisen John Moses Browningin noin vuonna 1896 suunnittelema massasulkuinen itselataava pistooli. Pistoolia valmisti belgialainen Fabrique Nationale de Herstal (FN) vuodesta 1899 lähtien. Ensimmäisenä tuotantovuonna valmistui 3 900 pistoolia, jonka jälkeen aseen runkoon ja kahvaan tehtiin parannuksia ja aseen mallinimeksi tuli M1900. Pistoolia valmistettiin vuosina 1900–1911 724 450 kappaletta.


title: FN Browning M1900

text: M1900:n rakenteen erikoisuus on se, että rekyylijousi, joka vivun välityksellä toimii myös iskurin jousena, sijaitsee aseen kiinteän piipun yläpuolella.


title: FN Browning M1900

text: Pistoolista on 1900-luvun alkupuolella valmistettu vaihtelevanlaatuisia kopioita Kiinassa. Myös Pohjois-Korea on valmistanut sen kopiota, joka tunnetaan nimikkeellä Type 64. Ne on yleensä varustettu äänenvaimentimen kiinnityksellä.


title: FN Browning M1900

text: M1900 kuului Suomen poliisin virka-aseistukseen 1990-luvulle asti. Suuressa osassa poliisin käyttämistä pistooleista alkuperäiset lehmänsarvesta tehdyt kahvalevyt on vaihdettu poliisin vaakunalla varustettuihin muovisiin kahvalevyihin.


title: FN Browning M1900

text: Kouluylihallituksen apukamreeri Eugen Schauman ampui kenraalikuvernööri Nikolai Bobrikovin FN M1900 -pistoolilla vuonna 1904 Suomen Senaatin portaikossa.


title: FN Browning M1900

text: Korealainen aktivisti An Jung-geun käytti asetta Itō Hirobumin murhassa vuonna 1909. Yhdysvaltain presidentti Theodore Roosevelt piti omistamaansa M1900:aa säännöllisesti mukanaan ja säilytti sitä vuodepöytänsä laatikossa.


title: Haute couture

text:
Haute couture ([ot kutyʁ], ) on Ranskassa 1700-luvulla alkunsa saanut muotitaide, jolla nykyisin viitataan kalliisiin ja korkeatasoisiin, mittatilaustyönä ja pääosin käsintehtyihin muotiluomuksiin, joita voidaan pitää taideteoksina. Haute couture on suojattu nimi, jota saavat käyttää ainoastaan "la Chambre Syndicale de Haute Couturen" jäsenet, jotka täyttävät tietyt tarkat vaatimukset (ateljeen henkilöstön määrä, osallistuminen viralliseen näytöskalenteriin sekä mallistossa käytetyille materiaaleille asetetut vaatimukset).
Virallisten vuonna 1945 määriteltyjen kriteerien mukaan haute couture -muotitalolla täytyy olla vähintään yksi ateljee Pariisissa, ja sen täytyy työllistää ympärivuotisesti vähintään 15 kokoaikaista työntekijää. Lisäksi talon täytyy joka vuosi pitää Pariisissa molempina sesonkeina (kevät/kesä ja syys/talvi) vähintään 35 mallin muotinäytös, jossa esitellään sekä päivä- että iltapukeutumista. Haute couture -vaatteet tehdään mittojen mukaan käsityönä, yhden puvun valmistukseen kuluu sadasta neljään sataan työtuntia.


title: Haute couture

text: Harvoilla on mahdollisuus hankkia todellisia haute couture -pukuja. Nykyisen merkityksen käsitteelle antoi laajalti haute couturen isänä pidetty Charles Frederick Worth vuonna 1858. Chambre Syndicale de la Couture, des Confectionneurs et des Tailleurs pour Dame perustettiin 1868. Muodin yhteisö tai syndikaatti, jossa naisten vaatteiden valmistajat ja räätälit kohtaavat. Vuonna 1910 nimi muuttui nimeksi Chambre Syndicale de la Couture Parisienne. Myöhemmin 23.1.1945 rekisteröitiin nimi tai luokittelu Haute Couture".